"PENDIRIAN KELUARGA PENDIRIAN SAYA... TIADA SYARAT" - FATIN BELUM RUJUK DENGAN DAI' FARHAN

"Tiada apa-apa perbincangan berkenaan hal rujuk kembali antara saya dengan bekas suami. Selepas dari berpisah, saya sepenuhnya menggunakan ahli keluarga sebagai orang tengah. Sekiranya ada apa-apa perhubungan atau perbincangan yang ingin bekas suami lakukan bukannya terus dengan saya.

"Pendirian ahli keluarga saya itulah pendirian saya. Ahli keluarga saya masih berpendirian untuk saya istiqamah dengan kehidupan sekarang kerana ahli keluarga sentiasa menyokong dan membantu saya dan anak-anak," demikian maklum bekas isteri pertama pendakwah bebas Da'i Farhan, Fatin Nurul Ain menerusi media sosialnya.

Fatin mengesahkan yang dia dan Da'i Farhan dan  masih belum merujuk semula. Kata Fatin, sehingga kini masih belum ada sebarang perbincangan untuk kembali rujuk dan semua keputusan bergantung pada keluarga.

Tambah Fatin lagi, keluarganya tidak meletakkan sebarang syarat untuk mereka rujuk semula: "Ahli keluarga saya tidak pernah meletakkan apa-apa syarat untuk rujuk kembali kerana ahli keluarga teguh dengan pendirian biarlah saya dan anak-anak hidup bersama ahli keluarga," ujarnya.

Klik untuk gambar besar

Perkongsian Fatin itu bagi mengelakkan salah faham dalam kalangan orang ramai ekoran pendedahan isteri muda Da'i Farhan, Dr. Erin bahawa mereka telah bercerai pada April lalu. Fatin juga menyeru orang ramai agar memberikan tumpuan pada amal ibadah sempena kedatangan bulan Ramadan.

Minggu lalu kecoh apabila Erin mendedahkan dia telah bercerai talak satu dengan suamiya menerusi rakaman audio di aplikasi WhatsApp. Pasangan itu telah berkahwin pada Oktober tahun lalu dan Farhan telah menceraikan isteri pertamanya, Fatin yang sedang sarat hamil menerusi aplikasi sama selepas sebulan berkahwin dengan Erin.

Selepas kisah perkahwinan mereka tular, pelbagai pihak mula bersuara hingga kata Erin ada yang mula melancarkan komplot untuk melihatnya dan Farhan bercerai.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAN HAKIM AKUI TELAN 10 PAPAN PANADOL, CUBA BUNUH DIRI

"Saya pernah melalui fasa perceraian dan ketika itu saya tiba-tiba hilang keluarga dan anak-anak. Bila saya hilang keluarga, maknanya saya mati. Masa tu bila betul-betul keluarga hilang, rasa gelap dunia dan bernafas pun rasa tak guna.

"Tambahan pula ketika itu macam terpengaruh dengan drama juga, saya tak fikir panjang lalu menelan 10 papan Panadol pada jam 4 pagi," demikian kata pelakon Norman Hakim yang mendedahkan dia pernah cuba untuk membunuh diri lapan tahun lalu selepas pernah berdepan kegagalan dalam rumah tangga sebelum ini.

Menurutnya, ketika itu dia hilang pertimbangan selepas bercerai dengan pelakon Abby Abadi. Dedah Norman, pada waktu itu dia teras dunianya gelap apabila terpisah dari anak-anak dan bertindak menelan 10 papan Panadol.

Klik untuk gambar besar

Berkongsi cerita kejadian tersebut, Norman berkata dia sempat menghubungi ibu bapanya untuk memohon maaf namun dia bersyukur Allah berikan peluang untuknya terus hidup dan bertaubat: "Kemudian terus telefon mak dan ayah untuk minta maaf dari hujung rambut hingga hujung kaki atas salah silap saya selama ini.

"Tidak lama selepas itu saya terus terlelap tak sedar diri dan hanya sedar kembali pada jam 9 pagi kemudian terus berkata 'eh aku hidup balik'? Kemudian ia terus menjadi turning point dalam hidup saya kerana Allah telah bagi peluang untuk saya hidup dan bertaubat kepadanya," ceritanya lagi.

Hasil perkahwinannya dengan Abby, mereka dikurniakan tiga orang anak iaitu Mohamed Danish Hakim, Marissa Dania Hakim dan Maria Danisha Hakim. Norman kemudian mendirikan rumah tangga dengan Memey Suhaiza pada 2011 dan dikurniakan tiga cahaya mata, Muhammad Darwisz Hakim, Muhammad Dikhriz Hakim dan Mikayla Delisha Hakim.

www.myartis.com / Sumber: Astro Gempak & YouTube SINAR

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - SEKITAR MAJLIS PERNIKAHAN HANEZ SURAYA & ROMIE

Dengan hanya sekali lafaz, Hanez Suraya Abdul Aziz, 30, kini sah bergelar isteri kepada Romie Razin Adilha Abd Jais, 35, sekitar pukul 11.25 pagi di Masjid Putra, Putrajaya.

Mereka dinikahkan oleh bapa Hanez sendiri, Abdul Aziz Mohd Said di hadapan Imam Besar Masjid Putra, Abd Manaf Mat.

Pengantin lelaki turut menyerahkan tujuh dulang barang hantaran iaitu tepak sirih, Al Quran, mas kahwin dan wang hantaran, rantai, wangian dan alat solek, beg tangan dan sepasang kasut.

Klik gambar untuk size besar

Sebagai balasan, pihak pengantin perempuan membalas sembilan dulang iaitu sirih junjung, Al Quran dan sejadah, kek, buah-buahan, wangian, tali pinggang, baju dan seluar, beg dan sepasang kasut.

Manakala mas kahwin pula, Hanez telah menerima wang berjumlah RM20,000 dan wang hantaran dirahsiakan jumlahnya.

Di dalam majlis tersebut, seramai 200 tetamu hadir yang terdiri daripada ahli keluarga kedua-dua belah pihak dan wakil media.

Majlis resepsi mereka akan diadakan di Sime Darby Convention Centre (SDCC) pada 22 Mac depan.

Untuk makluman, ini merupakan perkahwinan kedua buat Romie setelah bercerai talak satu dengan isteri pertamanya, Nur Liyana Abdul Manan, 30, pada 9 Desember 2014. Hasil perkahwinan tersebut, mereka dikurniakan dua orang anak.

Untuk rekod, Hanez dan Romie telah mengikat tali pertunangan mereka pada 3 Januari lalu dalam sebuah majlis tertutup di kediaman keluarga Hanez di Seremban.

Tahniah diucapkan dan semoga perkahwinan ini kekal hingga ke akhir hayat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - M SANI KEMBALI KE RAHMATULLAH

Pada jam 10 malam semalam, penyanyi lagu 'Rindu Hatiku Tidak Terkira' iaitu M Sani, 70, telah menghembuskan nafas terakhir di Hospital Kuala Lumpur (HKL) dipercayai akibat penyakit kencing manis.

Berita pemergian Allahyarham M Sani atau nama sebenarnya, Md Sani Abu Yamin disahkan oleh anak keempatnya, Nor Saira Farrawahida. Nor Saira berkata, arwah bapanya tidak mempunyai penyakit kritikal, namun, sudah tertulis ajalnya.

"Arwah bapa meninggal dunia di HKL kira-kira jam 10 malam. Puncanya, kami kurang pasti, tetapi, jika diikutkan arwah menghidapi penyakit kencing manis.

"Namun, bukanlah penyakit kronik, namun, Allah lebih menyayanginya. Arwah dimasukkan ke HKL sebab sakit kaki akibat penyakit kencing pada Jumaat lalu. Ketika tiba ke HKL, arwah sudah pun meninggal dunia. Bagaimanapun, kami reda atas pemergiannya," jelasnya dipetik sebagai berkata Berita Harian

Katanya, jenazah arwah bapanya dikebumikan di Tanah Perkuburan Islam Titiwangsa selepas Zohor. Allahyarham M Sani meninggalkan lapan cahaya mata menerusi dua perkahwinannya.

"Insya-Allah, arwah akan dikebumikan di Tanah Perkuburan Islam Titiwangsa selepas Zohor. Sekarang, jenazah masih berada di Masjid Abu Ubaidah Al Jarrah, Taman Sri Rampai," katanya.

Mengimbas semula kerjayanya, arwah M Sani bergelar penyanyi selepas dinobatkan sebagai juara Bintang RTM 1971 pada usia 24 tahun. Allahyarham M Sani yang dilamar menjadi artis naungan syarikat rakaman, EMI Malaysia selepas menjuarai pertandingan itu pernah muncul dengan album Kerna Senyum Ku Terpikat, diikuti tiga EP iaitu 'Rindu Hatiku Tidak Terkira', 'Hidup Hanya Sementara' dan 'Hujan Malam'.

Beliau juga pernah muncul dengan album duet Sedangkan 'Lidah Lagi Tergigit' bersama Allahyarham Datuk Sharifah Aini. Mengamalkan kehidupan 'low profile' sejak bergelar penyanyi, namun, lagu-lagu nyanyiannya tetap diminati ramai.

Penyanyi yang berwajah mirip aktor popular Bollywood, Amitabh Bachchan itu pernah membintangi dua filem, 'Si Badul' arahan Allahyarham Datuk Aziz Sattar pada 1978 dan 'Toyol' arahan Allahyarham Malek Selamat pada 1980.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EYKA FARHANA KENA 'BODY SHAMING' DEK PAKAI BAJU DEDAH DADA

Nama pelakon Eyka Farhana sebelum ini menjadi bualan dek penampilannya yang agak seksi dan terbaru menampakkan bahagian perut dan fotonya menayang lurah ketika bercuti.

Terkini, pelakon itu sekali lagi kena tegur, malah kena 'body haming' apabila ada memuat naik video di aplikasi TikTok ketika berada di dalam sebuah kereta dengan memakai baju yang agak seksi.

Menerusi video itu, pelakon berusia 27 tahun itu memakai baju berwarna krim yang menampakkan bahagian dadanya sekaligus menimbulkan rasa kurang senang netizen yang tampil mengecamnya.

Klik untuk gambar besar

Bagaimanapun, ada segelintir netizen mendoakan agar pelakon itu diberikan hidayah untuk menutup aurat dengan lebih sempurna selepas ini.

Sebelum ini, Eyka Farhana pernah ditegur peminat berhubung pakaiannya, bagaimanapun pelakon itu berkata dia lebih selesa menjadi diri sendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAN KRU TERIMA MPA AWARD

Norman Abd Halim, President & Group CEO of KRU Studios merupakan penerima Anugerah MPA Asia-Pasifik Copyright Educator (A.C.E.). Pengiktirafan tersebut adalah semperna sumbangan beliau yang cukup penting dalam kerjasamanya dengan pihak kerajaan terhadap Kecurian hakcipta (MFACT).

Mike Ellis, Presiden dan Pengarah Urusan MPA Asia-Pasifik telah menyampaikan anugerah itu kepada Norman.

Mike Ellis menyampaikan award kepada Norman
Klik untuk imej besar...

"Meskipun banyak cabaran yang dihadapinya di Malaysia, namun Norman telah bekerja tanpa mengenal penat lelah dengan MFACT dan MPA dalam pelbagai bidang, khususnya yang membawa masyarakat memahami undang-undang siber. Ia adalah langkah-langkah teknikal untuk menghalang penyangak melanggar laman web daripada mendapatkan akses ke dalam ruang dalam talian Malaysia.

"Norman juga telah terlibat secara aktif dalam mempromosikan kerja-kerja masyarakat kreatif Malaysia, memperjuangkan matlamat melalui treler video pendidikan yang memberikan wawasan kepada titik peluh dan air mata dalam pengeluaran filem di negara ini," ujarnya.

Sementara bagi Norman pula, katanya dia amat berbesar hati menerima anugerah tersebut dan mengucapkan terima kasih kepada MPA dan MFACT kerana sokongan berterusan mereka ke arah memartabatkan filem Malaysia.

"Usaha-usaha proaktif dalam mempromosikan dan melindungi hak-hak kandungan amat bermakna. MPA dan MFACT boleh mengharapkan sokongan sepenuhnya daripada saya dalam memerangi cetak rompak termasuk pasukan saya di KRU Studio dan pertubuhan-pertubuhan yang saya mewakili," katanya ketika menerima anugerah pada malam gala di CineAsia, Hong Kong.

Pusat Konvensyen dan Pameran tersebut telah dihadiri lebih 350 pihak yang mewakili
masyarakat filem di rantau Asia Pasifik. Antara penerima anugerah sebelum ini ialah pelakon Australia, Roy Bil (2010), Raymond Wong dari Hong Kong (2009), dan pelakon Temuera Morrison (2007).

Sumber: Adlinna Nasir
Executive, New Media
KRU Studios


NABIL DALAM BERUSAHA GANTI SOLAT ZAMAN JAHIL: 'SAYA CUBA SOLAT 17 RAKAAT SEBELUM SUBUH..."

"Ketika awal sertai usaha sebarkan dakwah, saya memang seorang yang jahil, mengaji al-Quran pun tidak pandai. Sering mendengar azan namun tidak ke masjid, tapi sekarang ini Allah berikan saya rasa kemanisan dalam Islam. Saya cuba untuk solat 17 rakaat sebelum Subuh bagi menggantikan semula waktu solat yang tertinggal.

"Bagaimanapun seorang sahabat nasihatkan agar tidak terlalu memaksa diri. Apa yang penting adalah istiqamah," kata pelawak dan pengacara Nabil Ahmad yang memaklumkan dia kini dalam berusaha menebus kembali ibadah wajib yang pernah ditinggalkan dahulu dengan mengamalkan solat 17 rakaat pada setiap pagi sebelum masuk waktu Subuh.

Solat 17 rakaat yang dimaksudkan Nabil itu ialah solat fardu lima waktu iaitu Subuh (2 rakaat), Zohor, Asar dan Isyak masing-masing empat rakaat dan Maghrib (3 rakaat).

Dalam usaha berkongsi kebaikan, Nabil yang pernah melalui zaman jahil itu memberitahu cabaran yang paling sukar adalah membuatkan isterinya, Nazirah Ayob faham setiap kali meninggalkan rumah dengan tempoh masa yang lama.

"Antara ujian yang saya hadapi sepanjang usaha dakwah ini adalah untuk buat isteri sendiri faham. Maklumlah kalau dahulu saya sering menghabiskan masa bersama keluarga di rumah jika waktu cuti, tetapi sekarang ini lebih banyak keluar dan tinggalkan keluarga untuk tempoh lama.

Klik untuk gambar besar

"Saya ingatkan isteri bahawa ini adalah pengorbanan untuk bantu kita semua di akhirat nanti. Semoga Allah memberi ganjaran dengan pengorbanan yang sedikit ini," jelasnya.

Dalam masa sama, Nabil juga memanfaatkan sebaik mungkin pentas pengacaraan sebagai medium untuk dia berkongsi kebaikan kepada penonton. Justeru tiada istilah untuk dia berhenti daripada terus mengendalikan program berbentuk hiburan seperti mana yang dilakukannya sekarang ini.

"Tidak semestinya dengan perubahan sekarang ini saya perlu tinggalkan pekerjaan yang saya dah lama buat. Saya boleh selitkan zikir-zikir mudah ketika mengendalikan program. Itu antara salah satu cara untuk sampaikan dakwah. Selain itu saya anggap diri saya sebagai wakil golongan orang berdakwah yang tidak berpeluang untuk keluar TV," tuturnya.

Untuk makluman, Nabil mendirikan rumah tangga dengan Nazirah Ayub pada September 2011 dan mereka dikurniakan tiga orang cahaya mata iaitu Naira Mikayla, 10, Leyla Medina, 7, dan Mishall Imani, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA KECEWA, DAH DAPAT BANTUAN TAPI MASIH MEMINTA... SAMPAI BILA? - DATUK VIDA

"Bukan Maksud saya Saya tak Sokong Kempen Bendera putih. Yang betul betul memerlukan saya dah agihkan di Kelantan, & Perak. Yang saya kecewa, dah dapat bantuan tapi masih meminta berulang kali. Minta yang bukan-bukan.

"Sampai bila? Nak harapkan bantuan. kalau PKP sampai tahun depan macam mana? Kerajaan pun tak boleh bagi bantuan tiap tiap bulan. Hanya awak yang boleh mengubah hidup awak sendiri," itulah kata usahawan dan pengasas kosmetik terkenal, Datuk Seri Vida (DSV).

Menerusi laman Instagram, Datuk Seri Vida telah berkongsi video penuh mengenai pandannganya berhubung sumbangan bantuan ketika singgah membeli makanan di sebuah gerai kecil milik warga tempatan di sebuah kawasan perumahan baru-baru ini.

Selain menasihati golongan yang memohon bantuan kerana terjejas pendapatan gara-gara Perintah Kawalan Pergerakan (PKP) untuk berusaha, DSV antara lain sebenarnya kecewa bila ada yang terusan meminta meski mempunyai kudrat untuk mencari rezeki.

Klik untuk gambar besar

Sementara itu ruangan kapsyen, Datuk Seri Vida turut menjelaskan, pandangan yang diberikan tidak bermaksud dia tidak menyokong kempen Bendera Putih. Sebaliknya dia kecewa kerana ada yang masih bergantung harap meski bantuan sudah dihulurkan.

Sementara itu, Datuk Seri Vida menerusi entri yang lain pula berkata jika pandang sesuatu itu sebagai positif, maka ia akan menjadi positif. Begitu juga dengan negatif.

"KALAU PANDANG POSITIVE MAKA JADI POSITIVE. Tolong faham dalam dalam . Faham dengan rasa nak ubah hidup nak keluar dari Rasa susah & baiki diri. Sampai bila nak merungut. Sampai bila nak mengharapkan orang lain. Kalau bukan kita sendiri yang MULA

"Bukan saya nak Membangga diri. Saya cuma nak suntik semangat anda semua. Takde orang mampu ubah diri kita sayang. Jangan bagi alasan. Dunia di hujung jari. Jangan sekadar bergelek menari sakan di tik tok, Menunggu dan terus menunggu padahal Banyak ruang & peluang. Yang Mana asyik fikir NEGATIVE tu meh cuba PERFUME AURA DSV ni. PERFUME AURA," tulisnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAIFUL APEK SEDIH LIHAT NASIB HAIWAN KETIKA BANJIR, BERHASRAT BUKA SAFARI KUCING

"Saya memang suka kucing, pencinta kucing, sama macam ibu saya. Kalau nak tahu, saya ada impian suatu hari nanti untuk membuka sebuah 'safari kucing' jika diberi kesempatan.

"Ketika negara dilanda musibah banjir, selain menghulurkan bantuan sesama manusia, kita jangan lupa memberikan pertolongan untuk haiwan-haiwan. Mereka juga berhak dibantu. Kita jangan lupa bahawa Rasulullah SAW juga merupakan seorang pencinta haiwan terutamanya kucing.

"Selain melakukan misi bantuan kemanusiaan, ada sesuatu juga yang kita perlu perjuangkan iaitu hak haiwan," itulah kata pelawak, penyanyi dan kini bintang Gegar Vaganza, Saiful Apek yang meluahkan hasratnya untuk membuka sebuah safari kucing suatu hari nanti.

Menurut Saiful Apek, dia merupakan seorang pencinta haiwan terutamanya kucing. Tambahnya, disebabkan rasa cinta terhadap kucing jugalah dia sangat sebak melihat haiwan-haiwan yang menjadi mangsa banjir baru-baru ini.

Klik untuk gambar besar

Menurut pemilik nama sebenarnya Mohd Saifulazam Mohammad Yusof ini, dia menyeru orang ramai supaya tidak mengabaikan kebajikan haiwan yang juga memerlukan perhatian dan bantuan.

Dalam perkembangan lain, Saiful Apek bakal muncul dengan filem terbaru berjudul 'Jaga-Jaga Senariounion' terbitan Botak Production Management Sdn Bhd yang dijangka menemui penonton tidak lama lagi menerusi saluran Astro First.

Filem terbaru itu menampilkan kesemua ahli Senariounion (kecuali Lan Pet Pet) serta Syanie, Bobby Kiran, Prono, Amm Raja Lawak, Farisha dan Badrul Shah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA PAKAIAN HOT, AKIM TERPAKSA DELETE GAMBAR

Mungkin disebabkan tidak mahu kontroversi berpanjangan, akhirnya penyanyi Akim Ahmad mengambil keputusan untuk memadam gambarnya bersama Stacy dan anak angkat mereka yang dimuat naik di Instagram baru-baru ini.

Semuanya bermula apabila segelintir peminat mengkritik pakaian Stacy yang dikatakan agak hot bagi ibu mengandung hingga menampakkan bentuk badan dan baby bump-nya.

Klik untuk gambar besar

Bagaimanapun, ada juga peminat yang tidak menyalahkan Stacy sepenuhnya kerana memahami statusnya yang baru bergelar mualaf. Pinta mereka semoga Akim selaku suami dapat membimbing isterinya mengikut ajaran Islam yang sebenar.

"Saya tidak menyangka pula gambar untuk mengucapkan tahun baharu dan penghargaan kepada peminat menjadi tempat bergaduh. Tujuan utama ia dimuat naik kerana saya ingin menyambut 2017 dengan tangan terbuka dan aura positif.

"Malah, saya juga jarang memuat naik gambar bersama keluarga, namun begini pula jadinya. Peminat bertelingkah mengenai baju yang dipakai Stacy kerana menampakkan bentuk tubuh. Sebenarnya baju itu selesa digayakan oleh ibu yang sarat mengandung sepertinya.

"Lebih baik gambar itu dipadam kerana saya tidak mahu peminat terus bergaduh di ruangan komen. Saya yakin itulah tindakan terbaik," ujarnya dipetik melalui BH Online.

Untuk info, Stacy atau nama sebenarnya Ummu Syaikhah Stacy kini sedang sarat hamil dan dijangka bersalin pada bulan Februari.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


REZEKI AIDILADHA - ALINA HASSAN DAPAT SEDEKAH MAKANAN

"Rezeki Allah nak bagi itu luas.  Macam-maca cara dia datang. Hari ini tengah menung dalam bilik seorang diri, tiba-tiba Dia (Allah) hantar bidadari cantik datang dengan hidangan paling sedap di pagi raya ini.

"Syukur Alhamdulillah atas nikmat mu ya Allah. Terima kasih, Mim yang cantik manis. Moga terus sukses ya sayang," kongsi Alina Hassan, penyanyi yang sebelum ini terpaksa mengambil upah menghantar barang keperluan gara-gara kesempitan hidup.

Bukan hanya bekas anggota kumpulan dangdut Eva iaitu Mim sudi menghantar makanan kepadanya, malah rakannya AJ Azril turut membantu memberi makanan.

"Moga Allah limpahi lu sekeluarga dengan rezeki yang tak putus2.  Aamiin," doanya untuk Mim dan AJ Azril.

Untuk info, Alina, 52, Juara program Sinaran Pasport Kegemilangan 1996 dan pemenang tempat ketiga Mentor Otai 2018, hanya menyambut Aidiladha sendirian di bilik kecil di sebuah rumah kedai di Setapak, Kuala Lumpur.

Alina yang mempunyai empat anak (seorang meninggal dunia) dan memilki anak autisme, akan pulang bertemu buah  hati kesayangannya di Terengganu, hari ini. Dia dijangka bersama-sama anaknya selama seminggu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA OKAY SAHAJA!" SEJUJURNYA MEMANG LUCU..." - ANUAR ZAIN TAK KECIL HATI ATU BERLAWAK TIRU GAYANYA

"Ya saya pernah nampak orang post dan bercakap mengenai perkara ini di media sosial. Saya okay sahaja! Sejujurnya memang lucu bila tonton video itu dan semua orang pun suka... bagi saya lawak yang Atu lakukan itu sangat menarik, melucukan dan saya pun terhibur.

"Saya rasa ia satu penghargaan sebab orang masih ingat kita, maksudnya karier saya bukan di sini sahaja tapi ada orang memanjang-manjangkan. Saya ucapkan all the best untuk Atu dan semoga menjadi seorang pelawak berjaya," kata penyanyi Anuar Zain tak berkecil hati apabila pelawak Atu daripada kumpulan Zero meniru gaya dan suaranya semasa membuat persembahan pentas sehingga mencuit hati netizen di laman sosial.

Nampaknya bukan peminat sahaja yang terhibur, rupa-rupanya penyanyi lagu 'Sedetik Lebih' itu juga mengakui sudah menonton gelagat Atu meniru gaya dirinya sebelum ini. Anuar, 52, menyifatkan Atu seorang yang kreatif dan berjaya menyampaikan sesuatu lawak dengan begitu baik.

Pada Ahad lalu, tular video Atu meniru gaya nyanyian Anuar Zain di sebuah majlis yang dianjurkan oleh pasangan selebriti Fazura dan Fattah Amin. Ia bukanlah kali pertama kerana sebelum ini Atu juga pernah beberapa kali melakonkan watak Anuar Zain semasa di pentas Maharaja Lawak Mega.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALBUM BARU - UNIC VS NOWSEEHEART

Di bulan Ramadhan yang mulia ini, pastinya banyak album berbentuk nasihat seperti nasyid diterbitkan bagi mengisi kekosongan hati para pendengar. Sehubungan itu, Kumpulan Unic dan Kumpulan Nowseeheart juga tidak mahu ketinggalan dalam soal ini.

Dua buah album baru kini muncul di pasaran iaitu album Fatwa Hati (NowSeeHeart) dan album Doa (Unic). Ikhlasnya, masing-masing mempunyai kekuatan tersendiri yang mampu dijadikan 'teman' dikala sunyi disamping membimbing menghafal doa-doa penting.

Muncul buat kali pertama pada tahun 1998, NowSeeHeart tampil dengan muzik yang segar dan matang melalui album Wahyu Pertama. Pada tahun 2002, NowSeeHeart sekali lagi muncul dengan album Berjalan, Melihat dan Mentafsir. Melalui kedua-dua album tersebut, NowSeeHeart berjaya meraih Anugerah Artis Baru Terbaik Berkumpulan (AIM 1999) dan Anugerah Vokal Terbaik Berkumpulan (AIM 2003) di samping pencalonan-pencalonan lain.

Selama tempoh penglibatan NowSeeHeart di persada muzik tanah air, album seperti Selawat 10 Hajat (Himpunan Selawat), Jalan Sehala (Kolaborasi bersama Saujana) dan Kembali (Kompilasi dan 4 lagu baru) disajikan kepada pendengar. Lagu-lagu seperti Damai yang Hilang, Ku Harap Cinta, Damai dan Inspirasi sentiasa meniti di bibir  peminat mereka.

Kini NowSeeHeart tampil semula. Kali ini dengan ‘single’ berjudul FATWA HATI. Lagu ini dinyanyikan bersama pendatang baru, Fahd Ezuan. Fahd Ezuan pernah muncul dengan lagu Meniti Waktu ciptaan Adnan Abu Hasan yang sangat popular di pantai timur.

Lagu dan lirik Fatwa Hati merupakan ciptaan anggota NowSeeHeart sendiri iaitu Azahari Bin Abdul Rahman dan Idzhar Bin Jumali. Lirik lagu ini adalah adaptasi sebuah hadis hasan riwayat Imam Ahmad dan Ad- Daarimi berkisar tentang peri penting fitrah naluri hati manusia dalam melaksanakan sesuatu perkara.

Diterbitkan sendiri oleh Azahari NowSeeHeart dengan menggabungkan pemuzik-pemuzik berkaliber seperti Firdaus Mahmud, Nan, Eddie Marzuki, dan pemain ‘strings’, Aksana Yusupova, Yip Siew Keen, Angela Lou dan Nasran Nawi. ‘Mixing’ oleh jurutera bunyi terkenal Greg Henderson dan ‘mastering’ oleh Don Bartley di Australia menjadikan lagu ini boleh dikategori sebagai bertaraf antarabangsa.

‘Single’ ini akan dimuatkan di dalam album NowSeeHeart yang akan datang. Album yang akan muncul pada bulan September ini bakal menampilkan 7 buah lagu baru dendangan NowSeeHeart dan diterbitkan oleh UNICDOTMY Pro.

Manakala bagi Kumpulan Unic pula, Album DOA – UNIC, menampilkan 18 jenis doa dengan alunan kontemporari serta 2 buah lagu nasyid, Ya Hanana & Ikramul Kareem. Menariknya album ini, UNIC buat pertama kalinya bergabung bersama Ustaz Selebriti terkenal Ustaz Syed Abdul Kadir AlJoofre yang menyampaikan “Words of Wisdom” berselang seli dengan doa.

Istimewanya album ini, UNIC terus mengekalkan konsep alunan doa yang disertai dengan makna dan disampaikan secara melodi santai. Mudah dihafal dan dihayati adalah faktor mengapa album ini diterima di setiap peringkat umur.

Antara doa-doa yang terkandung di dalam album ini adalah Doa Dhuha, Doa Istikharah, Doa Tahajjud, Doa Robitah, Doa Taubat, Qunut Nazilah dan disertai dengan 2 buah lagu Ya Hanana yang diberi nafas baru serta satu lagu baru Ikramul Kareem. Secara keseluruhan, album ini menampilkan kesungguhan UNIC untuk mengetengahkan konsep doa yang mudah untuk di ingati dan di hayati.

Album istimewa ini merupakan terbitan UNICDOTMY Pro Sdn Bhd di bawah label UNIC Records dan edaran oleh Inteam Records bersama Warner Music (M) Sdn Bhd. Ia kini boleh didapati di kedai-kedai CD yang terpilih atau secara online di www.unicmyshop.com dengan harga RM19.90. Malah ia boleh dimuat turun secara digital menerusi portal muzik terkemuka seperti iTunes, Spotify dan lain-lain lagi.


SAYA TAK TIRU MILEY CYRUS - STACY

Tidak meniru Miley Cyrus!

Demikian tegas Stacy atau nama sebenar Stracie Angie Anam, 23, mengenai fesyen rambutnya yang heboh diperkatakan meniru penyanyi popular antarabangsa itu. Malah imej seksinya juga didakwa ditiru daripada Miley yang sering memakai pakaian sesuka hati.

"Fesyen rambut ini adalah merupakan trend semasa dan digayakan oleh kebanyakan wanita bukan oleh penyanyi lagu Wrecking Ball itu sahaja. Saya tidak meniru Miley Cyrus.

"Sebelum Miley, Rihanna juga pernah mengayakan fesyen rambut ini, cuma mungkin ketika ini Miley sedang popular dan orang banyak bercakap tentangnya," ujar Stacy dipetik sebagai berkata.

"Fesyen rambut seperti ini sangat sesuai dengan konsep lagu dan album baharu saya yang bakal dikeluarkan awal tahun depan.

"Ramai juga yang tidak suka tapi biasalah sesuatu perkara ada orang yang suka, ada yang tidak.

"Pada saya gaya rambut ini sesuai dengan lagu-lagu rancak yang sering saya bawakan," tambahnya yang sebelum ini telah layak menempatkan dirinya ke Anugerah Juara Lagu 28 pada Januari depan.


TIADA PERASAAN DENGAN EMMA - NOKI K-CLIQUE SUKA WANITA BERTUDUNG, TINGGI

Sebelum ini timbul dakwaan pelakon Emma Maembong dikatakan menjalin hubungan cinta dengan ahli kumpulan K-Clique, Noki selepas dikatakan hangat bercinta dengan abang kepada Menteri Belia & Sukan, Syed Saddiq.

Khabar angin itu timbul apabila kedua mereka sering memuatnaik gambar bersama di laman Instagram. Bagaimanapun, Noki menafikan dakwaan tersebut dan menjelaskan hubungan mereka tidak lebih hanyanya sekadar kawan.

"Kami sudah tujuh tahun berkawan, kebetulan kakak saya rapat dengan Emma. Benda itu jadi isu sebab kami post gambar di Instagram, hakikatnya perasaan saya terhadap dia tak lebih daripada sekadar kawan," tuturnya.

Dalam pada itu, Noki turut menghuraikan ciri-ciri wanita idamannya iaitu seorang wanita yang bertudung dan tinggi lampai. Apa pun, terjawab sudah spekulasi hubungan mereka berdua hanya sekadar teman baik sahaja dan Emma tidak menepati ciri-ciri gadis idaman Noki memandangkan pelakon itu tidak lagi bertudung.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


COVID-19: AKSI TARIAN DIKECAM, TAK SENSITIF - ZIZI JELAS PERSEMBAHAN ITU RAKAMAN

"Sebenarnya persembahan itu adalah rakaman dan bukan siaran langsung, ia dirakam di rumah ketika hari pertama Perintah Kawalan Pergerakan (PKP) minggu lalu. Apabila bangun pagi saya terkejut terima banyak mesej, komen berbentuk kecaman dan paparan skrin persembahan saya malam itu. Saya pun hairan ada buat salah apa?

"Mereka kata saya tak hormati malam Jumaat... sedangkan waktu program itu bersiaran bukan bidang kuasa saya. Ia ditentukan oleh stesen televisyen dan client mereka," demikian jelas penyanyi Zizi Kirana yang terkejut apabila mengetahui persembahannya semasa ulang tahun sebuah laman membeli-belah atas talian yang disiarkan pada malam Khamis menjadi tular di media sosial.

Zizi berkata, dia menerima banyak mesej daripada penonton yang menegur aksinya kerana dikatakan keterlaluan ketika negara sedang berdepan penularan wabak Covid-19. Pada Khamis, program mempromosikan portal membeli-belah atas talian dikecam teruk netizen kerana menyajikan hiburan pada malam Jumaat dan dikatakan tidak sensitif dengan isu semasa.

"Malam Jumaat, di saat Malaysia sedang dilanda satu wabak yang cukup dahsyat, kematian sudah melebihi angka 20, beribu masih menderita dan dirawat... mereka menyajikan aksi terkinja-kinja untuk tatapan bagi menghiburkan rakyat! Bala apa lagi yang kalian ingin undang ke Malaysia ini?," tulis salah seorang pengguna laman sosial.

Dalam konsert itu, penyanyi lagu Eh ini menjadi salah seorang selebriti jemputan, namun foto persembahannya sahaja menjadi perbualan hangat penonton. Selain Zizi, artis lain yang turut membuat persembahan dari rumah masing-masing ialah Haqiem Rusli, Hael Husaini, Ismail Izzani, Nabila Razali, Elizabeth Tan dan Hafiz Suip.

Klik untuk gambar besar

Sementara itu, Zizi berkata dia hanya mengikut panduan daripada stesen televisyen dan tarian sambil menyanyi itu merupakan salah satu bentuk cabaran dalam program berkenaan: Ramai saja artis lain semasa program itu... tapi nama saya juga yang orang sebut!

"Sebenarnya menari sambil menyanyi itu merupakan cabaran yang diberikan oleh produksi kepada saya. Saya hanya ikut sahaja dan semuanya mendapat kelulusan daripada mereka. Lagipun, tak ada yang keterlaluan pun dalam persembahan saya itu," ujarnya.

Meskipun dikecam oleh segelintir penonton, Zizi menerima komen tersebut dengan hati terbuka dan berharap mereka memandangnya daripada sudut positif: "Cabaran itu bertujuan nak tunjukkan gaya hidup sihat.

"Walaupun kita berkurung dalam rumah, masih boleh buat senaman ringan dan keluarkan peluh. Itu sahaja! Saya tak berkecil hati pun dengan kata-kata netizen... saya harap penonton memandang ia daripada sudut positif dan bukannya mengecam semata-mata," katanya.

www.myartis.com / Sumber & foto: mStar & Instagram Zizi KIrana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMAN POPULAR TAK JADI SENDIRI, SERING DIGANGGU - MAWI SELESA KEHIDUPAN SEKARANG

"Alhamdulillah saya impikan kehidupan sekarang kerana lebih selesa begini. Kalau dulu hari-hari saya berdoa agar Tuhan kembalikan hidup saya yang asal. Jujur pada waktu kegemilangan dulu saya tak bersedia dan tak terfikir langsung akan jadi sebegitu besar. Saya ingatkan lepas keluar AF saya hanya terima tempias populariti sedikit tapi tak sangka Tuhan susun perjalanan saya begitu.

"Kalau dulu memang tak boleh jadi diri sendiri. Saya akui terkejut dan masih tercari-cari identiti. Belum lagi hidup saya diganggu pada waktu malam sampai tak boleh tidur. Tapi itu semua cerita lama. Kini saya rasa tenang dan selesa," itulah kata penyanyi Mawi.

Kejayaan Mawi pada ketika itu mencetuskan fenomena luar biasa apabila berjaya menewaskan nama besar termasuk penyanyi tersohor, Datuk Seri Siti Nurhaliza.

Mawi menganggap populariti dan kemasyhuran yang diraih selepas menjuarai program realiti, Akademi Fantasia 3 (AF3) pada 2005 adalah rezeki yang sudah tertulis. Walaupun namanya tidak 'serancak' dulu, Mawi selesa dengan kehidupan yang dilalui sekarang.

Klik untuk gambar besar

"Soal rezeki bukan kita yang rancang tapi berlaku tanpa kita sedar dan jangka. Saya masuk AF3 dulu pun sebab nak jadi penyampai radio dan Alhamdulillah saya kini bergelar penyampai radio di Zayan FM.

"Berkenaan gelaran pula orang luar yang cakap dan bukan daripada mulut saya. Apa yang berlaku pada ketika itu adalah ketentuan yang sudah Allah tetapkan dan tiada yang mustahil. Saya anggap sebagai 'kun faya kun'.

"Jadi kalau kita tengok orang berjaya hari ini, tak perlulah kita pertikai. Ini kerana, sudah tertulis rezeki mereka begitu," ujar Mawi yang turut memuat naik foto bersama trofi kemenangan Bintang Paling Popular, Anugerah Bintang Popular BH (ABPBH) pada 2005, menerusi laman Instagram miliknya baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DSV BANGGA DENGAN UPSR KACAK: "ANAK AKU PANDAI ORANG PUTIH!"

"Anak mama hebat, walaupun belajar di rumah tapi dapat keputusan bagus. Yang penting tiada yang gagal, Bahasa Inggeris Kacak dapat B! Mama cakap kelate je dengan Kacak di rumah, anak aku pandai orang putih, anak aku pandai orang putih!" demikian tutur usahawan terkenal dan penyanyi Datuk Seri Vida (DSV) yang meluahkan rasa kegembiraan menerusi sebuah video yang dimuatnaik di akaun Instagram miliknya semalam.

Datuk Seri Vida gembira dengan keputusan peperiksaan Ujian Penilaian Sekolah Rendah (UPSR) yang diperolehi anak bongsunya, Muhammad Eric Zaquan atau lebih dikenali sebagai Kacak. Menurut Vida, dia berasa gembira kerana Kacak memperoleh keputusan yang bagus tanpa gagal kerana anaknya itu hanya bersekolah di rumah.

Vida juga gembira kerana anaknya itu memperoleh gred B dalam mata pelajaran Bahasa Inggeris kerana dia hanya bercakap dalam dialek Kelantan di rumah. Sementara di ruangan kapsyen, Vida meluahkan rasa bangganya terhadap Kacak: "Result UPSR @kacak_000 Mama bangga dengan Kacak, saya over excited.. Kacak banyak main game, keputusan UPSR boleh tahan," tulisnya.

Meninjau ruangan komen, rata-rata pengikut Vida memuji cara usahawan ini memberi motivasi dan tidak menjatuhkan semangat anak. Difahamkan, Kacak telah memperoleh keputusan dengan gred 2B, 2C dan 2D. Bagaimanapun, benar kata ramai, UPSR hanyalah satu titik permulaan, semoga semua pelajar yang baru mendapat keputusan peperiksaan itu berusaha dengan lebih gigih di masa akan datang!

Klik untuk gambar besar

www.myartis.com / Sumber & foto: Astro Gempak & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM KAHWIN, HAMPIR SEDEKAD BERCINTA - INDIVIDU MINTA SHIHA PUTUSKAN

"Saya bagaimanapun amat bersyukur kerana mempunyai kekasih yang sangat memahami kerjaya seni saya. Dia juga tidak mudah melatah apabila berdepan dengan pelbagai ragam orang di sekeliling.

"Apabila individu terbabit meminta saya memutuskan perhubungan kami, Arul pula yang tergelak besar. Berasakan permintaan itu sebagai sesuatu yang lucu, dia langsung tidak mengambil serius mengenainya. Saya akui, memang sukar untuk menemui insan yang cukup memahami seperti dirinya.

"Jadi, saya amat bertuah apabila ditemukan dengannya," ujar penyanyi Shiha Zikir yang mendedahkan ada pihak memintanya memutuskan perhubungan gara-gara belum berkahwin walaupun sudah hampir sedekad bercinta dengan jejaka dikenali sebagai Arul.

Klik untuk gambar besar

Shiha, 32, berkata lebih mengejutkan apabila lelaki terbabit membuat permintaan berkenaan secara terangan-terangan di hadapan kekasihnya.

Ditanya mengenai perancangan untuk mendirikan rumah tangga, Shiha berkata, ketika ini masing-masing masih sibuk dengan urusan kerjaya.

"Semestinya kami ada perancangan ke arah itu, tetapi bukan sekarang. Saya tidak mahu pengalaman sebelum ini berulang. Kononnya mahu berkahwin pada hujung tahun, tetapi tidak juga kesampaian," tuturnya.

www.myartis.com / Sumber & foto: Berita Harian & Shiha Zikir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MULA BERHIJAB - NANA MAHAZAN RASA SERONOK

Umum sedia mengetahui mengenai pengacara Nana Mahazan dimana dia mula berhijab pada Ogos 2021 dan penghijrahannya itu mendapat reaksi positif daripada peminat yang teruja serta meluahkan rasa syukur.

Terbaru, Nana meluahkan rasa terkejut apabila anak perempuannya, Althea Raqeem Barian yang kini berusia 12 tahun itu mahu memakai tudung dan kini sudah masuk empat bulan anaknya itu sudah berhijab.

"Dia membuat keputusan itu tanpa sebarang paksaan. Pada awalnya dia bertanya kepada saya adakah setiap wanita perlu memakai tudung selepas datang haid.

"Saya pun menjawab pertanyaannya itu dan memberitahu pemakaian tudung ini adalah wajib bagi wanita untuk menutup aurat. Tapi saya maklumkan padanya yang saya pun mula pakai tudung sejak tahun lalu.

Klik untuk gambar besar

"Ketika saya belum bertudung, dia tidak pernah bertanya mengenai perkara ini. Tapi mungkin selepas melihat saya sudah mula bertudung dan rakan-rakan sekolahnya pun sama membuatkan banyak persoalan bermain dalam fikirannya.

"Alhamdulillah ketika saya menghantar anak-anak ke rumah keluarga kerana saya dan suami pergi bercuti pada Jun lalu, mak saya hantar gambar Athea bertudung dan keesokan harinya ketika mereka pergi mandi sungai pun dia masih nak pakai tudung.

"Jadi bermula dari situlah dia berhijab sehingga sekarang," kata Nana atau nama sebenarnya Nurul Hana Che Mahazan, 39.

Dalam pada itu, Nana berkata, sebagai ibu sudah tentu dia rasa gembira dengan perubahan anak perempuannya itu serta berharap Althea akan terus kekal istiqamah.

Malah, Nana memberitahu, dia turut mengeluarkan koleksi tudung khas sempena nama puteri sulungnya itu untuk kegunaan harian.

"Mestilah saya seronok apabila anak nak buat perkara baik. Bayangkan saya beli 14 helai tudung apabila dapat tahu dia nak bertudung. Malah saya juga sanggup keluarkan tudung Sisterhood edisi khas sempena nama anak saya kerana dia minat warna-warna yang lebih selamat untuk kegunaan harianya.

"Apapun keputusannya saya nak dia tahu yang saya sentiasa menyokong dan sanggup buat apa saja. Saya juga bersyukur apabila menerima mesej positif daripada peminat mengenai perubahan anak saya ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR TERKINI RUMAH SERBA MEWAH ALIFF SYUKRI

Gambar luaran dan dalaman mahligai mewah Aliff Syukri, 31, di Sri Damansara yang mengambil tempoh empat tahun untuk disiapkan. Selain itu,Aliff turut berkongsi gambar jam bernilai RM100,000 yang menjadi kesayangannya.

"Saya rasa dihargai dan jam tangan ini sangat bermakna, sebab ia dihadiahkan dari ibu saya. Tak pernah saya dapat hadiah hari jadi yang sebegini mahal darinya," ujar Aliff dipetik sebagai berkata.

Jom tengok!

GAMBAR LAIN:

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTUK WARNA KULIT SANTESH, 'UGLY WOMEN' - ALIFF SYUKRI DIKECAM

Ramai yang merasa lega apabila usahwan kosmetik Datuk Seri Aliff Syukri menjadi penaja Gegar Vaganza musim ke-5 (GV5) kali ini kerana mungkin gimik yang beliau lakukan tidak terlalu berlebihan daripada penaja sebelumnya.

Namun, netizen sudah tidak dapat menahan rasa amarah mereka lagi apabila Aliff semalam menggunakan cara yang sangat tidak beradab untuk mempromosikan produk pemutih kulit keluaran syarikatnya.

Bukan sahaja bersikap rasis dengan mengutuk warna kulit penyanyi Santesh Kumar yang popular dengan lagu 'Amalina', malah Aliff yang cuba untuk berbahasa Inggeris dengan 'selamba' ingin mencari penonton dengan muka hodoh (ugly women) untuk mencuba produknya itu.

Klik untuk gambar besar

Jelas sekali, penonton wanita itu tidak selesa apabila jutawan kosmetik itu menyapukan 'foundation' di mukanya, paling membuatkan ramai netizen menyampah saat Aliff mengatakan beliau akan berikan duit pada wanita tersebut selepas kejadian yang agak memalukan itu.

Rata-rata netizen menganggap tindakan Aliff itu agak kurang ajar. Bukan sahaja bersikap rasis terhadap Santesh, beliau juga memandang hina rupa paras orang lain.

Sudah beberapa kali dikecam kerana perbuatan beliau sebelum ini, Aliff sepatutnya belajar daripada kesilapannya. Tidak salah untuk mempromosikan produk kerana beliau adalah penaja utama, tetapi sebagai seorang ahli perniagaan biarlah ada ‘kelas tersendiri’ dan tidak mengguris hati orang lain. Apa pula pandangan anda?

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIKH NIKAH - NADIA BRIAN TERPAKSA TUNDA & MAMAT SEPAH TANGGUH 2 KALI

Tarikh majlis pernikahan yang sepatutnya berlangsung pada 19 September depan nampaknya terpaksa ditunda, pelakon Nadia Brian atau nama sebenarnya Nadia Najwa Mohamed Rashidi, 28, berkata, dia dan tunangnya, Muizz Nasruddin terpaksa mencari tarikh baru kerana lokasi sudah penuh.

"Kami terpaksa tunda kerana belum ada lokasi. Sebelum ini, kami memilih 19 September kerana tarikh itu dirasakan menarik. Kami hanya mampu merancang," katanya yang menyertai kursus perkahwinan sebagai persediaan awal sebelum melangkah ke alam rumah tangga, Ramadan lalu.

Nadia yang mengikat tali pertunangan dengan Muizz selepas berkenalan selama dua tahun dan pada Februari lalu dilamarnya di Kota Paris memberitahu, dia dan bakal suaminya enggan terlalu memikirkan perkara itu dan kemungkinan majlis akan diadakan hujung tahun ini atau awal tahun depan.

"Sebenarnya, saya dan tunang tak kisah sangat mengenai tarikh atau angka. Sekarang, kami masih lagi melakukan beberapa persediaan awal. Insya-Allah, sekiranya semuanya berjalan lancar, majlis perkahwinan kami akan berlangsung pada hujung tahun ini atau awal tahun depan," katanya.

Klik untuk gambar besar

Nadia mengakui memegang kata-kata rakannya, Fasha Sandha yang memberikan tip sebelum melangkah ke alam perkahwinan: "Fasha Sandha antara artis yang memberikan nasihat dan tip kepada saya mengenai perkahwinan. Katanya, nikmati fasa bertunang kerana dalam fasa inilah akan ada banyak cabaran dan dugaan," ujarnya.

Sementara itu, pelawak Mamat Sepah pun turut terpaksa menangguhkan hasrat berkahwin sebanyak dua kali sejak Mac lalu disebabkan kesibukan bekerja. Mamat atau nama sebenarnya, Mohd Noor Murad memberitahu, rancangan bernikah Mac lalu ditangguh kepada April berikutan sibuk dengan beberapa projek di bawah syarikat pengurusan acara miliknya, Mamat Sepah Entertainment.

"Hendak dijadikan cerita, niat berkahwin April lalu terpaksa ditangguhkan pula. Ini kerana saya terbabit dengan kerja pembikinan filem Remp-It 2. Sudah dua kali saya menunda tarikh perkahwinan... Mestilah tunang saya tidak senang hati, namun selepas diberi penjelasan, Alhamdulillah, dia faham kerjaya saya.

"Kami belum menetapkan tarikh, namun, biarlah berlangsung tahun ini. Saya lega keluarga kedua-dua belah pihak juga faham," jelas Mamat yang mengikat tali pertunangan dengan seorang pegawai polis berasal dari Sabah, tahun lalu.

Mengenai kerjaya seni, Mamat berkata, dia menolak banyak tawaran berlakon kerana jadual yang tidak mengizinkan. Akuinya, fokus lebih banyak diberi kepada operasi syarikat pengurusan acara yang diusahakan berikutan minat terhadap bidang lakonan semakin pudar.

"Saya terbabit dalam filem Remp-It kerana diajak Zul Huzaimy yang juga Presiden Kelab Permotoran Spark Malaysia. Saya pula Presiden untuk negeri Johor. Filem ini mengisahkan dunia permotoran yang saya minati. Jadi, ini adalah peluang yang tidak harus dilepaskan. Apatah lagi, saya dapat berlakon di bawah arahan Zul," katanya yang mengaku dirinya 'mat rempit' sebelum bergelar artis.

www.myartis.com / Sumber & foto: Harian Metro, Berita Harian, Instagram Nadia Brian & Mamat Sepah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF WAN TIMANG CUCU KEDUA JANUARI 2012

Ini berita yang baru myartis terima, anak dara Chef Wan, Serina Redzuan yang berkahwin dengan Gavin Edward O’luanaigh atau nama Islamnya Salahudin Ghafar, bakal melahirkan bayi kedua sekitar bulan Januari 2012 nanti. Tarikh tersebut menurut Chef Selebriti itu, hampir-hampir dengan tarikh hari lahirnya sendiri dan melalui info yang diberi... bayi kedua itu ialah perempuan.

"My Daughter said that she expecting a baby girl and its confirmed due around my birthday in January first week or so. What a fabulous news dapat kueh apom la pulak! She will be so spoilt when it comes to dressing up especially with Tok Wan taste. Habis lah melaram 24 jam anak dara ini!" Ujar Chef wan melalui laman Facebooknya.

Serina sebelum ini telah melahirkan bayi pertama Tristan Tareef pada 13 September 2010, dan bayi tersebut telah diazankan sendiri oleh bapanya Chef Wan.

Tahniah diucapkan buat Serina dan Chef Wan atas berita gembira itu..!

Kenangan manis Serina ketika mendapat anak pertama...

Chef Wan azankanTristan Tareef kira-kita setahun lalu...


12 GAMBAR - DIANA AMIR & SUAMI SAMBUT ANNIVERSARY KE-3 DI THAILAND

Sempena ulangtahun perkahwinan yang ke-3 semalam, Diana Amir yang kini sedang hamil 7 bulan anak kedua itu kini sedang berada di Thailand bersama suami, Mohd Habibbullah A Rahman serta anak sulungnya, Khawlah Al-Azwar.

Menerusi Instagram Diana, dia telah berkongsi sekitar percutian mereka di sana.

Semoga pasangan ini sentiasa kekal bahagia hendaknya.

Jom tengok!

GAMBAR LAIN:
Klik untuk size besar

Foto: Diana Amir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEKITAR MAJLIS BUKA PUASA KRU MUSIC

Suasana meriah majlis buka puasa anjuran KRU Music yang berlangsung di Hotel Peninsula All Suites & Residences Damansara, Selangor, semalam. Antara artis yang hadir ialah Mawi, Elly Mazlein, AC Mizal, Shuib Sepahtu, Illa Sabry, Lisa Surihani dan ramai lagi.

Selain berbuka puasa, dalam majlis itu mereka turut melancarkan dua buah album iaitu Kompilasi Raya 'Oh My Raya!' dan 'Hijab Di Ufuk Barat' yang bakal dijual mulai 5 Ogos ini. Untuk info, album Oh My Raya membariskan sejumlah 15 lagu-lagu raya kombinasi artis baru dan lama terdiri daripada 10 buah lagu lama dan 2 buah lagu baru.

Sementara itu, KRU turut menerbit dua buah video klip istimewa daripada album tersebut iaitu 'Erti Aidilfitri' dan '10 Jari Aidilfitri'. Malah video tersebut kini boleh dilayari di Youtube untuk tontonan seisi keluarga.


NETIZEN USIK SHARNAAZ PUJI NYANYIAN SHILA AMZAH

Semua sedia maklum lagu 'Pelukan Angkasa' nyanyian SOG dan Shila Amzah telah diumumkan sebagai juara dalam Anugerah Juara Lagu (AJL) ke-36.

Sebelum keputusan, pelakon Sharnaaz Ahmad telah memuji persembahan mereka serta mengatakan berdiri bulu roma mendengar lagu bergenre metal itu.

Bukan itu, sahaja, Sharnazz turut berharap lagu tersebut akan menang serta mengatakan lebih baik AJL dibubarkan jika tiada kemenangan buat lagu berkenaan.

Klik untuk gambar besar

Bagaimanapun, selepas 'Pelukan Angkasa' dinobat sebagai juara, Sharnaaz berpuas hati dengan keputusan tersebut serta mengucapkan tahniah kepada kumpulan SOG dan Shila Amzah.

Namun, sokongan yang diberikan Sharnaaz itu ternyata telah menjadi perhatian netizen yang tampil mengusik pelakon itu dengan Shila apatah lagi kedua mereka pernah mempunyai kisah bersama.

Malah, ada netizen tertanya-tanya adakah cinta bertaut kembali apatah lagi kedua mereka kini bergelar ibu dan bapa tunggal anak satu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOSTALGIA DATO' SITI NURHALIZA

Sejak kecil, Dato' Siti Nurhaliza merupakan seorang kanak-kanak yang lasak. Ketika itu, dia tinggal di berek Polis, Kampung Awah, Temerloh, Pahang. Dalam usia yang masih muda, Siti sudah berani panjat pokok dan kebanyakan rakan-rakannya ketika itu ialah budak lelaki.

Selain bermain ke sana ke mari, Siti juga gemar mengayuh basikal keliling kampung.

Sikap tegas arwah bapanya Taruddin dalam jabatan polis membuat siti turut terikut-ikut dengan gaya dan ketegasan bapanya itu. Selain itu, dia juga pernah bercita-cita mahu menjadi seorang anggota polis berpangkat inspektor.

Mungkin disebabkan cita-cita tersebut, gaya dan lagak Siti tidak seperti anak-anak gadis yang lain. Dia gemar berambut pendek setakat paras tengkuk dan bergaya dengan pakaian lelaki seolah-olah tomboy.

Bagaimanapun, sikap tersebut tidak kekal lama. Ketika Siti berusia 10 tahun, dia mula berubah sikap apabila didesak oleh ibunya menjual kuih. Perangai tomboy sedikit demi sedikit berubah dan dia mula berjinak-jinak dengan baju kurung serta pakaian-pakaian wanita yang lain.

Kemiskinan dan keperitan hidup telah banyak mengajar Siti menjadi seorang insan yang tabah. walaupun terpaksa menjual kuih keliling kampung, di pasar-pasar malam dan di bandar, namun Siti tetap patuh dan sekaligus mengetepikan rasa malunya.

Kini, meskipun Siti sudah popular, namun tanggungjawab tidak pernah dilupakan. Dia masih berusaha keras untuk meningkatkan kerjayanya dalam bidang seni suara demi membantu keluarganya yang banyak berjasa.

Istimewa untuk pelawat myartis... jom kita imbas 34 gambar nostalgia Siti..!

Biodata:
Nama Penuh : Siti Nurhaliza Bt Tarudin
Tarikh Lahir : 11 January 1979
Tempat Lahir : Kg Awah, Temerloh Pahang
Adik-beradik : 7 orang
Anak ke : 4
Zodiak : Capricorn

Klik untuk imej besar...


ATIKAH SUHAIME 'DISINDIR': "PERUT BUNCIT = KOCEK BUNCIT..."

Selepas Atikah Suhaime berkongsikan ciri-ciri lelaki idamannya iaitu menyukai lelaki berperut buncit dan idamkan lelaki yang mempunyai kewangan kukuh, ada yang memberikan komen sindiran mengatakan pelakon itu memberi bayangan bahawa dia mahukan jejaka kaya sebagai pasangannya.

Malah, netizen menyifatkan ciri-ciri tersebut merujuk kepada lelaki berstatus atau yang berpangkat. selain menyukai lelaki berperut buncit, Atikah yang hatinya masih belum lagi dimiliki selepas episod putus tunang terdahulu itu turut memberitahu yang dia tidak kisah berapa umur pasangannya ini kerana baginya usia tidak menunjukkan kematangan seseorang.

Melihatkan ciri-ciri lelaki idealnya, ramai lelaki diluar sana beranggapan mereka mempunyai peluang cerah untuk memenangi hati Atikah. Apa pun, tak salah jika lelaki diluar sana mahu mencuba nasib untuk memenangi hati Atikah tetapi perlu diingatkan perlu mempunyai kewangan yang kukuh. Selamat mencuba!

Klik untuk gambar besar

www.myartis.com / Sumber: Forum CARI & Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI BERCINTA DENGAN MODEL : "DIA TERLALU MUDA" - DYNAS

Bila seseorang wanita itu kembali solo, pastinya pelbagai cerita akan timbul apabila mereka mula mesra dengan lelaki. Pelakon Dynas Mokhtar turut tidak ketinggalan dihimpit gosip apabila hubungannya dengan seorang model dan pemenang pertandingan HIMbyHatta, Ahmad Aidit Noh, menjadi bualan.

Dia yang bercerai dengan bekas suaminya, Hafizy Hafiz, pada Februari lalu bagaimanapun menafikan gosip tersebut, Katanya, Aidit terlalu muda dan tidak menepati cita rasanya.

"Apa yang boleh saya katakan, kami hanya berkawan dan tidak sampai ke tahap bercinta. Perkenalan kami bermula apabila Aidit banyak menjadi model untuk butik saya.

"Tambahan pula, dia banyak bertanya tentang selok-belok perniagaan kerana dia ingin memulakan jenamanya sendiri. Dia terlalu muda untuk saya, biarlah saya mencari lelaki yang lebih matang," ujar Dynas dipetik sebagai berkata.

Dynas ditemui media ketika majlis perlantikannya sebagai duta untuk rangkaian produk kesihatan, PhytoScience di Garden Theatre, The Garden Mall, Kuala Lumpur.

Mengenai kehidupan solonya sekarang, ujar pelakon itu dia banyak menghabiskan masa untuk diri sendiri kerana sudah dapat melakukan pelbagai aktiviti yang disukainya.

"Alhamdulillah, saya gembira dengan kehidupan saya. Sekarang, anak-anak pun sudah besar dan inilah peluang untuk saya menghabiskan masa untuk diri sendiri. Malah, saya berkesempatan membuat perkara yang tidak sempat saya buat dulu seperti mengambil lesen menyelam dan sebagainya," tambah Dynas.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


NUBHAN MAKLUM ISTERI KEGUGURAN ANAK KETIGA: "TAK ADA REZEKI..."

"Tak ada rezeki anak ketiga... gugur buat kali yang kedua! Usia kandungan tujuh minggu. Tak ada rezeki baby dah keluar... jadi kena berpantang yang ringan-ringan sahaja," tutur penyanyi Nubhan menerusi laman Instagram pada Jumaat yang berkongsi berita duka dimana isterinya, Afifah Hidayah Tawfek mengalami keguguran menimang cahaya mata ketiga, baru-baru ini.

Menurut Nubhan, 35, isterinya itu mengalami pendarahan semasa kandungan berusia tujuh minggu dan kini sedang menjalani tempoh pemulihan. Bersama kapsyen itu, penyanyi lagu 'Sekali Lagi' ini turut berkongsi video momen ketika menerima perkhabaran isterinya hamil lagi.

Dia turut memuat naik video Afifah melakukan pemeriksaan di sebuah pusat perubatan selepas mengalami pendarahan, namun kandungannya itu tidak dapat diselamatkan.

Klik untuk gambar besar

Sementara itu, rata-rata pengikut meminta pasangan ini bersabar dengan kehilangan itu dan percaya ada hikmah atas apa yang berlaku.

"Bersabarlah ya, dia tunggu nak tarik ibu bapa ke syurga bersama. InsyaAllah ada rezeki lain untuk kalian berdua nanti. - "Sedih sangat! Samalah macam saya keguguran semasa kandungan 13 minggu. Semoga ada rezeki lebih baik menanti," komen netizen.

Untuk makluman, Nubhan berkahwin dengan Afifah pada Ogos 2015 dan dikurniakan dua orang cahaya mata iaitu Aafiya Kamilia, 4 dan Ahmad Aaffan berusia dua tahun. Pada 2016, Afifah pernah mengalami keguguran semasa kandungan berusia tujuh minggu.

www.myartis.com / Sumber & foto: mStar & Instagram Nubhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI DAKWA FATIN AFEEFA MUNGKIR JANJI, MASIH DENGAN SUAMINYA

Sekali lagi pelakon Fatin Afeefa didakwa menjalinkan hubungan semula dengan lelaki yang sama berstatus suami orang dan ia didedahkan sendiri oleh isteri kepada lelaki tersebut yang menggelarkan dirinya sebagai Mag dengan memuatnaik status kecewa terhadap Fatin menerusi akaun Twitter miliknya.

Tahun lalu, nama Fatin pernah dikaitkan dengan kontroversi menjalinkan hubungan dengan seorang lelaki yang berstatus suami orang. Perkara itu tercetus apabila terdapat netizen yang menemui foto panasnya bersama lelaki berkenaan.

Malah kenyataan itu diperkukuh lagi apabila Mag mendeahkan hubungan sulit mereka serta berang dengan apa yang berlaku. Selepas apa yang berlaku, Fatin berjanji tidak akan melakukannya lagi tetapi lain pula jadinya kini.

Fatin merupakan ibu tunggal kepda dua orang anak. Terdahulu dia pernah berkahwin dengan pelakon Adam Shahz pada Disember 2013 dan bercerai pada 2017.

Klik untuk gambar besar

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNJUK KECENDERUNGAN DALAM NYANYIAN & KOMEDI - SHUIB TAK DORONG ANAK-ANAK IKUT JEJAK LANGKAH

"Saya sebenarnya dari dulu tak minat benarkan anak-anak saya shooting, nyanyi ke. Maksud saya artis... saya tak cenderung untuk itu. Tapi Talita dia ada cakap dia nak menyanyi. Saya fikir kalau dia nak menyanyi, saya rasa dia menyanyi untuk saya jelah kot. Untuk family.

"Matin ada bakat berlakon, melawak. Tapi sama juga saya rasa saya tak cenderung untuk mereka jadi artis kot," itulah kata pelawak Shuib Sepahtu yang tidak mahu melihat anak-anaknya itu masuk ke bidang seni dan juga industri hiburan untuk bergelar artis sama seperti dirinya dan juga arwah isteri, Allahyarham Siti Sarah Raissuddin.

Melihat pada telatah anak-anak Shuib dan arwah Siti Sarah, pasti ramai yang berpendapat bahawa mereka mempunyai daya tarikan dan kepetahan tersendiri. Iyelah mana tumpahnya kuah kalau tidak ke nasi.

Klik untuk gambar besar

Anak-anak pasangan ini iaitu Uwais Alqarni, 10, Dzahira Talita Zahra, 8 dan Ariq Matin begitu petah berbicara, terutama apabila telatah mereka dirakam dan dimuat naik di media sosial. Shuib juga memiliki seorang lagi cahaya mata bongsu bernama Ayash Affan.

Sungguhpun bidang tersebut dekat dengan dirinya dan juga arwah isteri, namun Shuib memilih untuk tidak mendorong anak-anaknya ke arah seni, sungguhpun mereka telah menunjukkan kecenderungan dalam bidang nyanyian dan komedi.

Untuk makluman, Shuib memulakan kerjaya selepas menyertai program Raja Lawak musim ketiga bersama bekas kumpulannya, Sepah. Manakala, bagi arwah Sarah pula, dia mengorak langkah sebagai penyanyi selepas menyertai program nyanyian Bintang RTM dan seterusnya beberapa pertandingan lain seperti One In A Million dan Gegar Vaganza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NABIL AHMAD & ISTERI NAMAKAN ANAK KETIGA, 'MISHALL IMANI'

Ketika bersiaran langsung menerusi program MeleTOP malam semalam, pelawak dan pengacara Nabil Ahmad, 34, telah mengumumkan nama anak perempuan ketiganya yang dilahirkan pada 24 April lalu secara pembedahan sebagai 'Mishall Imani' yang bermaksud cahaya keimanan.

"Saya ingin mengumumkan saya dan isteri memberi nama anak ketiga adalah 'Mishall Imani'. Alhamdulillah. Nama ini bermaksud cahaya keimanan," katanya yang berkahwin dengan Nazira Ayub pada 2011 dan sebelum ini telah memiliki dua cahaya mata perempuan iaitu Naira Mikayla,7, dan Leyla Medyna, 4.

Untuk makluman, isteri Nabil yang juga pernah menjadi seorang pelakon itu selamat melahirkan anak ketiga mereka yang merupakan perempuan kira-kira jam 1 tengah hari pada 24 April lalu di sebuah pusat perubatan di Damansara.

Klik untuk gambar besar

www.myartis.com / Sumber & foto: Kosmo, Harian Metro & @nabilzira

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: SAH MERISIK, KAHWIN FEBRUARI INI - IBU SYAMSUL

Memang kami sekeluarga sudah merisik Puteri Sarah Liyana untuk Syamsul Yusof pada Ahad lalu di Sri Damansara. Demikian pengakuan ibu Syamsul iaitu Patimah Ismail mengenai gambar merisik yang tersiar hari ini.

Lebih menarik, Patimah juga mengesahkan bahawa Syamsul juga akan segera berkahwin dengan Sarah pada bulan Februari ini. Pernikahan segera itu katanya adalah atas persetujuan kedua-dua pihak apabila anaknya Syamsul mahu ia disegerakan.

"Majlis merisik itu diadakan secara ringkas dan saya telah menyarungkan sebentuk cincin di jari Sarah namun tiada sebarang majlis pertunangan diadakan kerana Syamsul mahu bernikah terus dengan Sarah.

"Insya-Allah mereka akan disatukan pada Februari ini namun pihak kami masih berbincang tarikh sesuai untuk mengadakan majlis itu," kata Patimah.

Terdahulu, Patimah menerangkan bahawa Syamsul menyampaikan hasrat untuk berkahwin dengan Sarah selepas pulang daripada mengerjakan Umrah pada 28 Disember lalu. Menurut Syamsul, dia sudah bersedia untuk mendirikan rumah tangga selepas berdoa di tanah suci dan yakin Sarah adalah pilihan terbaik untuk dijadikan isteri.

"Kata Syamsul sepanjang berdoa di Mekah dia hanya nampak Sarah sebagai calon isterinya dan membuatkan dia lebih yakin untuk memperisterikan wanita itu.

"Sekembalinya dia dari Umrah dia menyatakan hasratnya dan sebagai ibu sudah tentu saya berasa gembira dengan keputusannya itu," tambahnya.

Dalam perkembangan lain, Patimah berkata, pihaknya merancang untuk mengadakan majlis sambut menantu bersama-sama dengan anak bongsunya, pengarah, Syafiq Yusof yang akan turut berkahwin pada Jun depan.

"Sebagai ibu, saya menerima pilihan anak saya kerana kebahagiaan Syamsul adalah kegembiraan buat saya dan suami (Datuk Yusof Haslam). Saya dan suami gembira anak kami akhirnya bakal berkahwin.

"Saya lihat juga dia (Puteri Sarah) seorang yang sangat bijak malah keluarganya juga saya tengok sangat mesra dan mempunyai latar pendidikan yang tinggi.

"Pilihan Syamsul, saya dan suami restu kerana kebahagiaan dia adalah kegembiraan kami sekeluarga," ujarnya dipetik sebagai berkata kepada Mstar.


MENARIK SYAWAL - BILA NORA DANISH RAYA BERSAMA FASHA

Buang yang keruh, ambil yang jernih. Pepatah tersebut bertepatan sekali dengan Nora Danish dan Fasha Sandha yang dahulunya saling bercakaran, tapi kini 'kelihatan' berbaik di pagi Syawal.

Moga ikatan Silaturahim itu berkekalan hingga ke anak cucu hendaknya. Amin.


HILANG DERIA BAU - ALIF SATAR TAK KISAH DIKECAM: "NAK KATA, KATA LAH..."

Penyanyi, pelakon dan pengacara Alif Satar yang kini ditahan di Hospital Melaka selepas disahkan positif Covid-19, Ahad lalu ketika dihubungi berkata, sejak tiga hari lalu dia mengalami gejala iaitu hilang deria bau.

"Alhamdulillah, selepas lima hari empat malam di sini, saya okay dan stabil. Tekanan darah, buah pinggang dan lain-lain termasuk selera makan semuanya okay.

"Sudah dua ke tiga hari saya hilang deria bau. Difahamkan ini antara gejala wabak ini. Saya pakai sabun mandi dan deodaran pun tak boleh hidu bau. Namun, yang lain semuanya okay.

"Alhamdulillah, saya ditempatkan sebilik dengan pembantu peribadi. Disebabkan di sini tidak ramai pesakit Covid-19, jadi banyak katil kosong. Kami dijaga baik oleh kakitangan dan jururawat di sini," katanya.

Klik untuk gambar besar

Berkongsi pengalaman sebagai pesakit Covid-19, Alif berkata, ia perkara yang tidak dijangka kerana dia tidak bergejala dan mengalami demam.

"Ke mana-mana saja saya ikut prosedur operasi standard (SOP). Sewaktu nak menjalani penggambaran di Melaka saya pergi buat ujian saringan dan keputusannya negatif. Jadi, saya sambung kerja macam biasa.

"Jadi, dalam keadaan sekarang macam mana kita buat dan patuh SOP pun, kita tak tahu apa saja boleh terjadi. Apatah lagi 'watak'  Covid-19 ini lain. Macam saya, suhu badan okay, tidak bergejala dan tidak demam. Jadi memang tak tahu,"  jelasnya.

Ditanya mengenai komen warganet yang menghentam dirinya, Alif mengambil pendekatan untuk tidak ambil pusing: "Kalau ada atau masih menghentam tidak apa sebab mereka tak tahu situasi. Saya tidak marah pun. Nak kata, kata lah.

"Ada juga cakap kenapa saya tidak duduk rumah selepas kali pertama buat ujian saringan. Sebenarnya, saya tidak ada kontak dengan sesiapa, jadi tidak perlu kuarantin.

"Ini arahan diberikan oleh petugas kesihatan. Pendek kata, saya tidak kisah sebab yang bercakap ini mereka tak tahu. Mereka juga tidak rasa dan berada dalam situasi saya," ujarnya.

Mengenai aktiviti sepanjang dirawat di hospital, Alif berkongsi melakukan aktiviti kebiasaan dibuat di rumah: "Aktiviti di sini saya buat macam-macam. Saya cuba buat aktiviti seperti di rumah. Contoh, pada waktu pagi saya jogging keliling bilik. Pada sebelah malam, saya bangun untuk solat tengah malam," tuturnya.

Dalam masa sama, Alif berkongsi kedua ibu bapanya sudah bebas Covid-19 dan dibenarkan keluar dari Hospital Sungai Buloh, hari ini. Bagaimanapun, adik bongsu dan datuknya masih lagi dirawat di hospital sama. Mengenai aktiviti seni, Alif berkata, dia terpaksa membatalkan beberapa program yang sudah diatur.

"Saya terpaksa tolak dua program bersama RTM. Penggambaran drama Penjara Janji pula ditangguhkan. Saya juga akan terbabit dengan penggambaran filem pada 9 Disember ini. Harapnya saya sempat nak buat," katanya.

www.myartis.com / Sumber & foto: Harian Metro & Instagram Alif Satar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 TAHUN KAHWIN, SUHAIMI SAAT MASIH JALAN BERPEGANGAN TANGAN DENGAN INA NAIM

"Ma sya Allah. Walaupun pun dah 15 tahun nikah, masih solat sama, makan bersuap, masih jalan pegang tangan. Alhamdulillah, tak kaya, tapi Allah bagi isteri yang baik, taat setia, selalu bahagia," tulis Suhaimi Saat memuji isterinya Ina Naim.

Bekas anggota kumpulan nasyid In Team itu meskipun sering mencetuskan kontroversi hingga akaun Instagramnya disekat baru-baru ini, namun dia dilihat tetap mengutamakan rumahtangganya.

Ini kerana, tidak ramai yang sudah berkahwin selama 15 tahun masih mempunyai hubungan sebagai suami isteri yang romantis di dalam dan luar rumah serta sentiasa solat berjemaah.

Malah dia juga tidak kisah didakwa sebagai masih 'angau' pada isterinya oleh beberapa media yang dianggapnya mereka masih rindu terhadap dirinya.

Klik untuk gambar besar

"3 kelebihan Ina Naim. 1. Cantik walau marah, 2. Sabar tahap wali, 3. Setia macam Rahmah," tambah Suhaimi melalui media sosial miliknya yang lain.

Mungkin kata-kata itu ditujukan pada Ina semperna ulang tahun perkahwinannya pada bulan lalu.

"Selamat hari ulangtahun perkahwinan buat saudara ss dan saudari ina. Semoga rumah tangga dibina berkekalan hingga ke jannah. Insha Allah. Ss ni idola saya dalam bab-bab pendidikan ilmu agama terhadap anak anak. Diharap berterusan dengan posting-posting yang bermanfaat buat kami semua. InshaAllah," ucap peminatnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


41 GAMBAR - SEKITAR 'MEHNDI NIGHT' IKA NABELLA

Bakal melangsungkan pernikahan hari ini (30 Julai 2016), Ika Nabella semalam telah mengadakan 'Mehndi Night' bertemakan 'Bollywood'.

Majlis yang berlangsung dengan sederhana tetapi meriah itu dihadiri oleh ahli keluarga serta teman rapat.

Ika bakal disatukan dengan pilihan hatinya, Muhammad Zaid, 29, di  negeri kelahiran iaitu di Pulau Pinang

Gambar-gambar sekitar majlis ini telah dirakamkan oleh jurugambar rasmi mereka iaitu Silentz Studio.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIDIE ALIAS 'BIDAS' INDIVIDU KAITKAN ISU KEBENARAN NIKAH DENGN SELEBRITI

Semua sedia maklum mengenai akad nikah yang akan dibenarkan di Selangor bermula 1 Julai. Namun begitu, seorang netizen telah mengaitkan artikel tersebut dengan golongan selebriti apabila mengatakan kebenaran akad nikah itu disebabkan ramai selebriti menetap di Selangor ingin berkahwin.

"Kan artis ramai duduk Selangor, depa (mereka) nak kahwin," tulis individu tersebut sebelum bertindak memadamkan komen yang ditinggalkan selepas menerima kecaman daripada netizen lain.

Komen individu berkenaan telah menerima perhatian pelakon dan pengacara Didie Alias yang tampil menegur tindakan netizen yang gemar mengaitkan golongan selebriti dengan isu semasa yang tidak mempunyai kaitan dengan anak seni.

Menurut pelakon berusia 49 tahun ini, dia tidak berasa marah dengan komen tersebut namun meminta agar netizen berhenti melibatkan nama selebriti dalam mana-mana isu tidak berkaitan.

"Malam tadi saya baca artikel itu dan tengok komen ada pula netizen yang kaitkan isu tersebut dengan selebriti. Kami pun manusia biasa... ada perasan juga. Kenapa semua benda nak kena libatkan artis?

Klik untuk gambar besar

"Saya bukan nak marah tapi sekadar nak beri pengingatan sahaja. Kita ini semua sama sahaja, tiada istilah kayangan... kalau pergi (meninggal dunia) pun pakai kain putih juga.

"Tak ada keistimewaan pun diberikan kepada artis. Saya faham dalam keadaan PKP ini, ramai yang tak tahu nak buat apa tapi mind your own business... kita hormat satu sama lain," kata Didie atau nama sebenarnya Fadzilah binti Mohd @ Ali.

Tidak setuju dengan komen tersebut, pelakon filem 'Bulan dan Pria Terhebat' ini membalas semula dakwaan itu dengan mempersoalkan tindakan individu mengaitkan selebriti.

Tegas Didie, dia tidak kisah sekiranya individu tersebut mahu meninggalkan komen antara mereka namun berasa kurang senang apabila ia turut melibatkan anak-anak seni.

"Salam... kenapa mesti nak libatkan artis ya. Kalau nak komen antara anda saja la. Tak payah la libatkan anak-anak seni ya. Terima kasih," tulis Didie.

Sementara itu, pelakon drama siri 'Scammer' ini turut memberi pandangan mengenai seorang netizen meninggalkan komen menuduh pelakon dan penyampai radio Sinar FM iaitu Siti Elizad mandul.

"Zaman sekarang ini, saya lihat orang mudah mengeluarkan kata-kata yang tidak baik. Baru-baru ini, saya ada baca mengenai Siti Elizad. Sampai ke tahap begitu orang tinggalkan komen.

"Tak kisah kalau akaun palsu ke tidak tapi mana adab bila bercakap... dah semakin teruk tinggalkan komen tanpa memikirkan perasaan orang lain. Tulis ayat itu seperti tiada mak bapa," ujarnya.

Untuk makluman, Elizad membuat laporan polis terhadap seorang pemilik akuan Facebook yang menghinanya kerana mempunyai masalah gangguan kesuburan pada Rabu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEGANG TANGAN ALIFF SYUKRI - REBECCA TERIMA KECAMAN

Menerusi laman Instagram, Datuk Seri Aliff Syukri telah berkongsi gambar-gambar sekitar majlis kesyukuran serta doa selamat bersempena berpindah ke rumah agamnya yang baru sahaja siap.

Selain itu, usahwan kosmetik itu turut berdoa agar kandungan isterinya, Datin Seri Shahida yang kini sudah berusia 7 bulan diberkati dan dipermudahkan ketika bersalin nanti.

Namun, ada satu gambar dimana pelkaon Datin Rebecca Nur Al Islam yang jelas memeluk tangan Aliff itu telah mengundang rasa kurang senang dikalangan netizen.

Mereka mengecam Rebecca tidak menghormati suaminya, Datuk Nor Azam Sulaiman yang turut berada di sebelah Aliff.

Klik untuk gambar besar

Ramai tidak berpuas hati dan berang melihat gambar tersebut terpapar jelas yang dianggap tidak bersesuaian.

Selain keliru apakah tujuan Rebecca sebenarnya, ada juga beberapa netizen yang meminta beliau untuk lebih memahami konsep agama dan menjaga batas pergaulan memandangkan kini dia sudah mula berhijrah ke arah kebaikan.

Dalam masa sama, ada juga pihak yang bersangka baik dan mengatakan mungkin Rebecca tidak sedar dengan tindakannya itu.

Malah, beberapa pihak meminta Aliff memadam gambar tersebut bagi mengelakkan salah faham ataupun mengundang fitnah serta menjaga hati isterinya.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"CIK B JANGAN DOWN" - DATUK SERI VIDA MOHON MAAF JADI PUNCA ABC TERSINGKIR MLS2

"Kepada Cik B, anak mama yang hebat. Cik B jangan down. InsyaAllah ada rezeki lebih lagi untuk Cik B, semua ini ada hikmah. Menjadikan titik kegagalan Cik B dan kumpulan Cik B sebab Mama. Tapi iringan doa Mama sentiasa ada bersama Cik B. Mama minta maaf Cik B.

"Cik B dan kumpulan dah buat yang terbaik tetapi dijadikan takdir sebab Mama kumpulan Cik B tak boleh masuk ke final," itulah kata-kata usahawan kosmetik, Datuk Seri Vida menerusi muat naik video di laman Instagram.

Di minggu separuh akhir Muzikal Lawak Superstar musim ke-2 (MLS2), kumpulan ABC yang dianggotai Chiwan, Achok dan Cik B telah menjemput Vida sebagai tetamu jemputan. Namun, gandingan tersebut dikatakan kurang menjadi menyebabkan kumpulan ini gagal ke pentas akhir program tersebut.

Klik untuk gambar besar

Dek kerana itu, Vida telah tampil memohon maaf kepada anaknya, Cik B dan ABC kerana gagal membantu kumpulan itu mara ke peringkat seterusnya. Kata DSV lagi, dia berasa bersalah dan kesal kerana penyingkiran berlaku seolah-olah berpunca daripada dirinya.

Jelasnya lagi, dia bersetuju untuk menjadi tetamu jemputan bukan untuk meraih glamor atau populariti. Vida sendiri tidak menyangka niatnya untuk membantu sedikit tersasar walaupun sudah membuat latihan.

Sebagai seorang ibu, Vida sentiasa menyokong minat Cik B dan terkilan kumpulan itu tidak melangkah ke final Muzikal Lawak Superstar 2 disebabkannya.

Kata ahli perniagaan ini lagi, ini merupakan pengalaman terburuk sepanjang dia berada dalam bidang penyiaran. Bagaimanapun, dia menerima dengan redha.

Di ruangan komen, penonton beranggapan kemunculan Vida telah menenggelamkan mutu sketsa ABC. Kata mereka lagi, ABC yang merupakan salah satu kumpulan harapan telah membuat satu kesilapan besar.

www.myartis.com / Sumber & foto: Beautifulnara & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AIR MATA JADI SAKSI, RINDUKU BERBALAS" - AWIE LUAH SYUKUR AKHIRNYA BERTEMU ANAK-ANAK SELEPAS 8 TAHUN

"Terima kasih wahai Allah kerna mendengar doa-doaku. Sekian lama terpisah akhirnya dapat aku bertemu dengan anak-anakku. Syukur Ya Allah. Air mata menjadi saksi. Rinduku berbalas. Anak-anakku dunia akhirat. Moga bahagia hingga ke jannah. Terima kasih isteriku. Terima kasih kepada ibu anak-anakku.

"Moga ini menjadi titik permulaan yang baik untuk semua. Allahuakbar," demikian tulis penyanyi dan pelakon Datuk Awie yang meluahkan rasa syukur apabila dia akhirnya dapat bertemu dengan dua anaknya, Putra Ahmad Rezzki, 15; dan Putri Qasseh Antasha, 13, selama dua hari iaitu kelmarin dan semalam, selepas lapan tahun terpisah.

Berkongsi berita gembira tersebut menerusi Facebook, Awie turut memuat naik gambar mereka dalam pertemuan yang turut disertai isterinya, Datin Sharifah Ladyana Syed Samsuddin dan anak-anak mereka yang lain iaitu Putri Aleeya Antasha, 23; dan Putri Aleefa Antasha, 21; dan Putra Ahmad Merrah, 16.

Klik untuk gambar besar

Menerusi gambar-gambar yang dikongsikan, penyanyi kumpulan Wings itu dilihat berkumpul dengan anak-anaknya di sebuah hotel, selain meluangkan masa bersama dengan mereka bermandi-manda di kolam renang di situ.

Sebelum ini, Awie berkata, sambutan Aidiladha tahun ini paling bermakna kerana dia mungkin dapat bertemu dengan dua anaknya, Putra Ahmad Rezzki dan Putri Qasseh Antasha yang kini di bawah jagaan bekas isterinya, Rozana Misbun.

Menerusi perkahwinan dengan Rozana pada 20 Jun 2005, mereka juga dikurniakan seorang lagi anak iaitu Putra Ahmad Merrah. Mereka bercerai pada 1 November 2014 dan Merrah kini tinggal bersama Awie.

Awie juga memiliki dua anak hasil perkahwinan pertama dengan penyanyi, Arni Nazira iaitu Putri Aleeya Antasha dan Putri Aleefa Antasha.

Pada 7 Oktober 2016, Awie berkahwin dengan Sharifah Ladyana Syed Shamsuddin dan dikurniakan seorang anak lelaki pada 2020.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SULUNG HAMIL - ZIELA JALIL TERUJA BAKAL BERGELAR NENEK

"Memasuki 2019, kita melihat semula 2018 dengan rasa kesyukuran nikmat yang Allah berikan, daripada seluruh keluarga dan teman yang banyak membantu sepanjang tempoh itu.

"Kehadiran anggota keluarga baharu, anakku @dziyafaqhran dan keluarganya, yang juga detik kemuncak untuk tahun saya. Paling istimewa adalah khabar saya akan menerima orang baharu lagi, tahun depan (2019). Insya-Allah.

"Terima kasih kepada semua pengikut yang tidak henti mendoakan yang terbaik untuk saya dan keluarga serta sokongan.

"Alhamdulillah," kata penerbit dan pelakon, Datuk Ziela Jalil, yang bakal bergelar nenek dengan perkhabaran kehamilan puteri sulungnya, Dr Puteri Julia Nabilah Megat Junid, kelmarin.

Klik untuk gambar besar

Ziela, 48, menerusi Instagramnya juga tidak mampu menyembunyikan rasa teruja bakal menjadi nenek apabila mengesahkan kehadiran anggota keluarga baharu dalam ucapan selamat tahun baharunya di laman sosial berkenaan.

Ziela, 48, menerusi Instagramnya juga tidak mampu menyembunyikan rasa teruja bakal menjadi nenek apabila mengesahkan kehadiran anggota keluarga baharu dalam ucapan selamat tahun baharunya di laman sosial berkenaan.

Berita menggembirakan itu turut dikongsikan Julia menerusi Instagram peribadinya, yang meraih ucapan tahniah daripada saudara dan rakan.

Selain meluahkan kesyukuran di atas rahmat kurniaan Allah, perkongsian berkenaan turut disertakan foto imbasan ultra bunyi kandungannya.

Terdahulu, Julia yang juga anak pertama daripada tiga beradik itu mendirikan rumah tangga dengan Dr Dziya Faqhran Mahmod Fauzi pada 1 Julai 2018.

www.myartis.com / Sumber & foto: Berita Harian & Instagram Ziela Jalil

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI 'BERSORAK' BILA SAIFUL KALAH

Siapa sangka, Anwar Ibrahim akhirnya dibebaskan dari tuduhan liwat terhadap Saiful Bukhari Azlan. Dan orang yang paling gembira dan bersorak ialah Azwan Ali, Diva kontroversi yang secara terang-terang 'mengutuk' Saiful.

Semuanya jelas apabila Azwan menulis di akaun Twitter rasminya dengan perkataan cukup 'mencarut' yang pastinya menyakitkan hati Saiful. Bukan Saiful sahaja yang dimakinya, malah bapa Saiful juga dibabitkan sama!

Bagaimanapun, Azwan tetap Azwan! Mulut lasernya kadangkala memang menyakitkan hati, namun disebaliknya tetap terkandung seribu erti.

Klik untuk imej besar...


2 KALI LAPOR POLIS - LAILA NASIR MOHON SALUR MAKLUMAT, KERETANYA DILARIKAN PENYEWA

Menerusi muat naik di laman Instagram, pelakon senior dan usahawan, Laila Nasir telah berkongsi gambar kereta jenis Proton Wira miliknya, selain memaklumkan kenderaan berkenaan telah hilang dan dipercayai dilarikan oleh penyewa.

Lantaran itu, Laila memohon bantuan orang ramai untuk menyalurkan maklumat sekiranya ada terjumpa atau terserempak dengan keretanya itu. Menurutnya, pihak penyewa didakwa mematikan telefon bimbit dan sehingga kini lokasi mereka masih lagi belum dapat dikesan.

"Assalamualaikum warga penduduk semua, mohon bantuan daripada semua untuk viralkan kereta kami yang telah di bawa lari oleh penyewa. Apabila dihubungi, pihak penyewa tak nak bagi kerjasama dan matikan telefon. Mohon kepada sesiapa yang ada ternampak kereta Wira di bawah, boleh segera hubungi saya di no 012-3171102," tulisnya.

Klik untuk gambar besar

Perkhabaran tersebut dikongsikan pelakon drama 'Kiblat Yang Hilang' itu menerusi sebuah hantaran yang dimuat naik di laman Instagram. Dalam pada itu, ibu kepada dua orang cahaya mata ini turut memaklumkan dia telah pun membuat dua laporan polis berhubung kes kehilangan keretanya itu. Dipercayai lokasi terakhir kereta tersebut adalah di Bukit Belacan, Ampang.

"Report polis dah dibuat dua kali. Sesiapa yang ada details dan tahu atau pernah nampak kereta ni, boleh tahan terus ya sebab report polis dah ada. Maaf gambar tak jelas. Gambar ni je yang ada dalam simpanan kami," kongsinya lagi.

Sementara itu, segala butiran mengenai kereta tersebut turut telah dikongsikan di ruangan kapsyen. Melihat di ruangan komen, rata-rata netizen turut membantu memanjangkan posting tersebut selain turut menitipkan doa semoga kereta tersebut dapat ditemukan semula.

Apapun, kami berharap agar Laila dapat bersabar dan diberikan kekuatan untuk menempuh dugaan ini. Semoga kereta yang hilang itu dapat ditemukan semula dengan kadar segera.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAMBUT ULANG TAHUN PERKAHWINAN KE-4 - BELLA & ALIFF TERUS TABAH HADAPI UJIAN

"Hari ini menandakan ulang tahun ke-4 untuk kita sayang. Saling mengenali selama tujuh tahun dan menempuh banyak rintangan bersama selama itu.

"Saya belum menjadi suami yang sempurna tetapi Allah memberkati kami untuk terus kuat," ujar Aliff Aziz meluahkan rasa syukur apabila berjaya menempuhi pelbagai ujian bersama selama tujuh tahun perkenalan dan empat tahun melayari rumah tangga bersama Bella Astillah.

Tambahnya, biarpun belum menjadi seorang suami yang sempurna, namun Allah memberkati rumah tangga mereka untuk kekal bertahan.

"Saya doakan wabak ini segera berakhir. Semoga tahun-tahun yang lebih diberkati datang untuk kita Insyaallah. Saya sayang awak Bella Astillah," kongsinya di IG yang merasa cinta mereka turut dilengkapi dengan kehadiran dua cahaya mata iaitu Ayden Adrean dan Ara Adreanna.

Sementara itu, Bella turut berharap perkahwinan yang dibinanya itu kekal dan diberkati Allah.

Klik untuk gambar besar

"Empat tahun bukan masa yang singkat, tapi bukan masa yang lama kita bersama. Semoga Allah sentiasa merahmati perkahwinan ini.

"Apa yang saya boleh cakap sekarang kehidupan saya sempurna bersama dua cahaya mata kami," ujarnya yang berkahwin dengan Aliff pada 9 September 2016.

Meskipun pernah dilanda badai dan pernah mengambil keputusan bercerai pada 16 Mei tahun lalu gara-gara Aliff beberapa kali didakwa curang, namun mereka secara senyap kembali rujuk sebagai suami isteri ketika masih tempoh edah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGKU EMRAN & LAUDYA (SYTD) KINI MAKIN TERBUKA SOAL CINTA?

Nampaknya spekulasi mengenai hubungan cinta antara Engku Emran dan pelakon dari Indonesia, Laudya Cynthia Bella hampir terjawab apabila mereka dilihat semakin terbuka berkongsi mengenai status hubungan tersebut di laman Instagram masing-masing.

Menerusi laman sosial Engku Emran, beliau memuatnaik sebuah video dengan kapsyen 'mind blowing' yang memperlihatkan seorang lelaki sedang menggunting sehelai kertas hitam yang pada akhirnya membentuk imej seorang wanita.

Hasil seni itu bagaimanapun mengundang pelbagai reaksi daripada pengikutnya yang mengandaikan ia mirip wajah Laudya.

Pengikutnya juga gembira dengan sikap keterbukaan Engku Emran dan Laudya yang semakin terbuka tentang hubungan mereka.

Tidak terhenti di situ, Engku Emran sekali lagi memuatnaik lakaran gambarnya dan 'tagged' nama akaun Instagram Laudya. Ia semakin menjelaskan seolah-olah hubungan di antara mereka bukan lagi rahsia.

Klik untuk gambar besar

"Apa yang diperlukan hanya sehelai kertas hitam dan gunting kecil dan dia boleh hidup di mana sahaja di dunia ini. Sungguh luar biasa bakat yang dimilikinya," tulis Engku Emran pada kapsyen gambar tersebut.

Dalam pada itu, Instagram Laudya yang memiliki 17.2 juta pengikut menerusi Insta Story turut memuatnaik gambar lakaran seorang lelaki dan wanita mirip dirinya dan Engku Emran.

Mengukuhkan lagi kenyataan, gambar tersebut adalah sama seperti dipaparkan Engku Emran di Instagramnya. Ehemm...adakah semua ini tanda episod percintaan dua figura tersohor ini bakal bermula?

Sekeping kad dimuatnaik pelakon 'Syurga Yang Tak Dirindukan' menerusi insta story seakan menjelaskan bahawa pasangan ini semakin terbuka berkongsi status hubungan dirinya bersama Engku Emran.

Bagaimanapun, sehingga kini, kedua-dua mereka masih belum mengesahkan sejauh manakah hubungan mereka seperti heboh diperkatakan.

Engku pernah berkahwin dengan aktres Erra Fazira pada 25 Oktober 2007 dan bercerai pada 18 Februari 2014. Pasangan ini dikurniakan anak perempuan, Engku Aleesya yang kini berusia lapan tahun.

www.myartis.com / Sumber: mStra & Engku Emran IG, Laudya Cynthia Bella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"SAYA TAK MAHU ZAHIRAH DIPERMAINKAN" - ZAINOL MACWILSON

Kisah hubungan antara Zul Ariffin, 29, dan pelakon baru Zahirah MacWilson, 20, sejak akhir- akhir ini menjadi topik hangat lebih-lebih lagi apabila kedua-dua mereka mengakui kini sedang bercinta dan dalam fasa awal mengenali hati budi masing masing.

Zul juga sudah mengeluarkan kenyataan yang beliau sudah lama putus cinta dengan Gayatri Su-Lin Pillai dan membuat haluan masing masing sekali gus membuka peluang untuk mereka mencari teman hidup baru.

Bagaimanapun, bapa kepada Zahirah iaitu Zainol MacWilson, 56, berasa ragu terhadap keikhlasan Zul untuk berkawan rapat dengan anaknya selepas aktor itu dikaitkan dengan gosip cinta tidak kesampaian sebelum ini.

Namun, Zainol yang juga seorang pelakon era 90-an berkata, sebagai bapa dia sentiasa memantau perkembangan hubungan tersebut dan meletakkan beberapa syarat kepada anaknya itu.

"Saya tidak halang dan tidak juga galakkan mereka bercinta kerana Zahirah masih muda dan baru dalam industri. Manakala Zul pula saya banyak dengar cerita negatif tentang dia termasuk hubungannya dengan Ayda Jebat dan Gayatri Su-Lin Pillai.

"Setakat ini saya tengok sahaja sejauh mana hubungan mereka, kalau boleh saya tidak mahu Zahirah jadi mangsa dan dipermainkan oleh lelaki," ujarnya dipetik sebagai berkata.

Dalam satu laman portal bekas kekasih Zul iaitu Gayatri juga telah membuka mulut hubungan mereka sudah lama putus namun enggan mendedahkan puncanya.

Zainol yang sudah lapan tahun menetap di Perth, Australia menjelaskan terpaksa pulang ke Malaysia bagi menguruskan kerjaya anaknya sebagai pelakon.

Tambahnya, sebagai seorang anak seni yang berpengalaman, dia berkali-kali menasihatkan anak sulungnya itu agar berhati-hati dan tidak melibatkan diri dengan mana-mana lelaki yang bekerja dalam dunia hiburan.

"Perkara pertama yang saya beri amaran ialah jangan terlibat dengan lelaki yang berada dalam industri, tidak kiralah pelakon, kru atau pengarah sekalipun kerana ia akan menjadi masalah kepada kerjaya.

"Tapi, apabila diberitahu oleh ibunya bahawa ada seorang pelakon lelaki cuba mendekatinya, saya terus mengambil keputusan untuk menjaga dia di sini dan ibunya pulang ke Perth menjaga tiga orang anak kami di sana," jelasnya.

Zainol memberitahu yang beliau telahpun berjumpa dengan Zul sebanyak dua kali kerana ingin perjelasan darinya mengenai kisah negatif yang sering kedengaran termasuklah hubungan dengan Ayda Jebat dan kekasihnya sebelum ini, Gayatri Su-Lin Pillai.

Zainol berkata, dia turut tersinggung apabila orang ramai menuduh anaknya sebagai seorang perampas.

"Saya sudah jumpa dia (Zul) dua kali, ada saya bertanya kepada Zul apa kaitan dia dengan Ayda Jebat dan Gayatri seperti yang saya baca di internet. Maklumlah saya sudah tidak ikut perkembangan industri hiburan jadi saya tidak kenal artis baru.

"Zul jelaskan mereka hanya berkawan sahaja, mereka dikaitkan kerana pernah berlakon bersama. Secara jujurnya saya sedih dan tidak mahu orang tuduh anak saya perampas pula," katanya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ERMA FATIMA: "INSYA-ALLAH... THE TRUTH WILL REVEAL SOON"

Penerbit dan pelakon, Erma Fatima menerusi laman Instagram miliknya tampil memberikan responnya berhubung video 'teaser' drama terbitan syarikatnya, 'Perempuan Itu' yang tular hingga mencetuskan kontroversi selepas dimuat naik pelakon Zul Ariffin, semalam.

Dalam hantaran tersebut, Erma memuat naik gambar harimau kumbang yang sedang bertapa dan tertera tulisan 'Pejuang terbaik tidak pernah marah' dalam bahas Inggeris dengan kapsyen: "Insyaallahhh.. the truth will reveal soon. 🤲🤲🤲".

Selain itu, Erma turut memuat naik hantaran video yang memaparkan babak pelakon drama itu, Mimi Lana dirotan oleh bapanya yang dilakonkan oleh Eman Manan. Erma bagaimanapun menutup ruangan komen di Instagram sekaligus menghalang netizen untuk melontarkan komen mereka.

Klik untuk gambar besar

Terdahulu, di pelbagai platform media sosial, heboh mengenai babak dalam drama 'Perempuan Itu' yang memaparkan aksi panas antara pelakon Zul Ariffin dan Siti Hariesa.

Usaha untuk mendapatkan kenyataan Erma juga gagal apabila panggilan telefon tidak berjawab.  Bukan sahaja Erma, bahkan, Zul, Mimi, dan Hariesa juga tidak menjawab panggilan telefon.  Bagaimanapun, video yang dimuat naik Zul sudah dipadam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TYA ARIFFIN: "MURAHKANLAH REZEKI, MATIKAN KAMI DALAM KHUSNUL KHOTIMAH..."

Menerusi satu muatnaik di laman Instagram, pelakon dan usahawan, Tya Arifin telah mengabadikan beberapa foto kenangan ketika berada di Tanah Suci bersama suami dan keluargranya. Dalam entri tersebut, Tya turut berkongsi perasaan berada di kota Mekah dan Madinah.

Mengakui kebesaran Yang Maha Esa, ibu kepada dua cahaya mata ini turut memanjangkan titipan doa-doa indah bersempena dengan kehadiran bulan Rejab tahun ini: "Perjalanan yang amat tak terlupakan. Dimulai dari Madinah, kota Nabi Muhammad SAW. Sangat tenang dan damai. Cuaca yang sejuk membuat hati tentram.

Berada di Madinah, seperti melihat syurga. Di Madinah saja luar biasa indah, apatah lagi di syurga nanti, masyaAllah. Semoga di akhir sisa umur bisa menghabiskan waktu di kota Madinah, Amin Ya Allah. Setelah itu, Mekkah, rumah Allah SWT. Melihat seperti mimpi. Yang biasa lihat di gambar, kini jadi nyata.

Klik untuk gambar besar

"Arah dimana semua muslim sholat adalah Ka'bah. Seluru muslim di dunia, datang terhuyun dengan kerinduan dan harapan. Tak kira takhta, harta, ras maupun budaya, semua sama di mata Allah SWT. Disini mengajarkan kita di akhirat nanti, bahwasanya hanya amal ibadah yang akan diuji.

"Ya Allah, di malam bulan Rajab ini, hamba berdoa, tunaikanlah semua hajat2 hamba, murahkanlah rezeki, matikan kami dalam keadaan Khusnul Khotimah dan jemputlah kami, semua yang membaca ini kerumahMu Ya Allah. Amin Ya Rabbal Allamin. Selamat tinggal Madinah Mekah, insyallah kita berjumpa lagi," tulis bintang berusia 25 tahun ini panjang lebar.

Terdahulu, Tya yang kini tampak lebih ayu kala mengenakan tudung menjelaskan dia kini sedang cuba untuk istiqamah dan turut meminta doa yang baik dari peminat.

www.myartis.com / Sumber & foto: Media Hiburan & Instagram Tya Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENYINGKIRAN SAYA DARI AF2014 HANYA GIMIK - JIHAN MUSE

Penyingkiran pelawak dan pengacara Jihan Muse sebagai pengacara utama di konsert Akademi Fantasia 2014 (AF 2014) pada malam ahad lalu adalah hanya satu gimik. Ia diakui sendiri oleh Jihan kerana dia sememangnya sengaja kelihatan seperti terkejut.

"Sebenarnya itu salah satu gimik sahaja dan saya sengaja kelihatan terkejut dengan penyingkiran itu. Sedangkan, saya sudah pun sedia maklum tugas saya sebagai pengacara kosert AF2014 hanya untuk malam itu sahaja.

"Saya gembira kerana gimik itu menjadi dan ramai yang tidak menyangkanya. Sedangkan komitmen utama saya di AF 2014 adalah untuk mengendalikan episode Diari AF2014 sahaja.

"Lagipun memang konsep Akademi Fantasia yang sentiapa mahu memberikan kejutan setiap minggu," ujarnya dipetik sebagai berkata.

Untuk info, pada malam Ahad lalu, AF 2014 membuat kejutan apabila mengeluarkan 4 bagasi yang membuat penonton menyangka  4 orang pelajar akan tersingkir pada malam itu.

Bagaimanapun, ia sebenarnya hanya gimik semata-mata apabila Faizal Ismail muncul dan kemudian Zizan mengumumkan nama Jihan yang akan tersingkir pada malam itu.

"Saya gembira dan teruja apabila diberi peluang mengacarakan acara pada malam itu namun tak dinafikan buat pertama kalinya saya rasa agak gugup namun aianya masih terkawal," kata Jihan mengenai pengalaman pertama kali mengacarakan konsert AF2014.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


PERNIAGAAN KOSMETIK - ZOEY TEGAS TAK TUMPANG NAMA RAKAN ARTIS

"Bukanlah jalan mudah dan singkat yang saya lalui untuk membina perniagaan ini. Selain cabaran, bermacam-macam dakwaan dilemparkan termasuk dipersoalkan populariti saya sebagai anak seni. Saya juga dikata cuba menumpang nama rakan artis yang popular untuk membantu perkenalkan produk kosmetik ini.

"Hakikatnya, saya berusaha sendiri dan tidak pernah terfikir pergunakan nama orang lain," demikian kata pelakon, pengacara dan ahli perniagaan, Zoey Rahman yang menegaskan dia tidak pernah menumpang nama rakan artis lain bagi membantu memperkenalkan produk kosmetiknya, Mikaseries hingga berjaya di pasaran.

Ujar Zoey, dia sentiasa percaya, amalan berbuat baik dengan orang lain dan tidak bermusuh, banyak membantu segala urusan kehidupannya berjalan lancar, termasuk perniagaan kosmetik itu yang diusahakan sejak empat tahun lalu makin berkembang baik dan diterima ramai.

Klik untuk gambar besar

Tidak terkesan dengan dakwaan dilemparkan itu, Zoey atau nama sebenarnya Mohd Hairey Azhar Abdul Rahman berkata dia sekadar membiarkan dakwaan tidak berasas berkenaan berlegar-legar begitu sahaja selama ini.

"Saya jenis tidak suka melayan perkara yang menjurus pada provokasi serta berbaur negatif untuk memburukkan imej diri. Saya lebih suka dan selesa dikelilingi aura positif yang banyak membantu suntikan semangat untuk lebih berjaya.

"Walaupun sedar saya tak pernah memenangi anugerah dalam kerjaya seni dan sekadar dicalonkan, namun tetap bersyukur masih mendapat tawaran berlakon. Bagi saya, yang penting masih diberi peluang. Soal popular atau tidak itu, bukan lagi keutamaan buat saya. Paling penting, produk lakonan dan pengacaraan saya masih ada kerana itu menunjukkan wujudnya permintaan," tuturnya.

Zoey yang cukup dikenali dengan rancangan Gerak Geri Gasing itu baru-baru ini tampil dengan beberapa kisah sensasi berhubung pembelian kereta mewah yang dikata hadiah daripada pekerjanya sempena sambutan hari jadi, termasuk sujud syukur di padang selepas melihat papan iklan produknya di lebuhraya.

Rata-rata kisah Zoey cukup mendapat perhatian warganet yang kebanyakan mengecam dan tak kurang juga memberi sokongan dan galakan. Pun begitu, Zoey mengakui dia tidak kisah dengan kecaman dan kritikan itu.

www.myartis.com / Sumber & foto: Harian Metro & Instagram Zoey Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK DEDAH HIDAP BIPOLAR, PERNAH CUBA BUNUH DIRI DUA KALI

"Secara klinikal, saya disahkan menghidap bipolar disorder. Kini, saya perlu masa menghindari media sosial untuk fokus kepada diri sendiri. Sejak seminggu lalu (dan mungkin berterusan), saya perlu mengambil ubat anti kemurungan.

"Selama ini, saya fikir otak saya berfungsi dengan normal, sama seperti orang lain. Saya memang ingat semua orang ada lebih dari 3/4 suara di kepala mereka.

"Saya memang ingat bahawa ia normal bagi suara dalaman untuk terus bercakap antara satu sama lain sehingga saya mula mengambil ubat dan sedar.

"Pada usia 8 tahun, saya pernah mahu mati. Sepak teranjang memang makanan saya sejak pertama kali saya ingat. Saya cuba bunuh diri ketika berusia 14 tahun dengan menelan segenggam panadol yang dicampurkan dengan ubat lain.

Klik untuk gambar besar

"Percubaan bunuh diri kedua adalah setahun selepas itu. ketika itu saya sedang menduduki PMR, saya memotong pergelangan tangan sendiri di hadapan adik perempuan saya," demikian dedah pelakon Janna Nick menerusi laman Instagram miliknya.

Selepas beberapa minggu menyepi dan berehat daripada media sosial, Janna Nick memuat naik kenyataan mengejutkan bahawa dia menghidap penyakit bipolar.

Dalam perkongsian tersebut, Janna berkata dia kini sedang menjalani rawatan dengan mengambil dua jenis ubat atas nasihat doktor bagi merawat masalah kemurungan.

Janna memberitahu dia menyangkakan selama ini suara-suara dalam yang bermain di fikirannya adalah perkara normal namun dia hanya menyedari selepas mendapatkan rawatan.

Dalam pada itu, Janna turut berkongsi pengalaman silamnya ketika berusia lapan tahun dan mendedahkan pernah dua kali cuba untuk membunuh diri.

Perkongsian Janna itu ternyata mengejutkan rakan artis dan netizen yang bersimpati di atas apa yang berlaku serta memberikan kata-kata semangat agar pelakon itu terus kuat.

www.myartis.com / Sumber & foto: Rotikaya & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAIBO KEMBALI KE RAHMATULLAH - AL FATIHAH

“Abang Zaibo dah tiada... minta doakan dia ya,” demikian kata isterinya Siti Hawa Sawal.

untuk info, pelakon dan pelawak itu menghembuskan nafas terakhir kira-kira pukul 1.30 petang hari ini (Rabu) selepas bertarung melawan kanser esofagos selama enam bulan.

Jenazah akan dikebumikan pada hari ini di tanah perkuburan Islam di Rengit, Batu Pahat, Johor.

Zaibo atau nama sebenarnya Zainal Ariffin Abd. Hamid, 62, tidak menyedari dia menghidap kanser tahap empat sehinggalah pada Ramadan lalu dia tidak boleh menelan makanan.

Nemun selepas mendapatkan rawatan di hospital, doktor memaklumkan dia menghidap kanser dan akhirnya mendapatkan rawatan susulan di Hospital Selayang beberapa bulan lalu. Dia juga turut berusaha berubat secara tradisional di Johor.

Al-Fatihah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::